Dodikov kabinet: Ikona poklonjena Lavrovu spada u red porodičnih ikona | Blok vesti\nDodikov kabinet: Ikona poklonjena Lavrovu spada u red porodičnih ikona\n"Salve izmišljotina i neistina usledile su posle pogrešne početne medijske prezentacije da je reč o ikoni koja je deo kulturne baštine i nacionalno blago, što nigde nije ustanovljeno", navodi se u saopštenju.\nDodaje se da to "potvrđuje i činjenica da ni sedam dana posle uručenja poklona nema potvrde da se ikona nalazi na listama nestalih ikona, niti da je ko potražuje ili da je deo bilo čije kulturne baštine".\n"Uprkos tome širenje neistina u javnosti se nastavlja", istakli su u saopštenju.\nIz kabineta su naglasili da poklonjena ikona "ima svoju tržišnu vrednost, ali da se njena vrednost, pre svega, ogleda u tome što je reč o osveštanoj pravoslavnoj ikoni velikog sveca, što je svakom hrišćaninu veoma poznato".\n"Nakon što je predsedavajući Predsedništva BiH Milorad Dodik uručio poklon šefu ruske diplomatije Sergeju Lavrovu, u javnosti su izneti brojni netačni navodi i lažne optužbe od pojedinih medija, takozvanih eksperata, visokih zvaničnika BiH, pa čak i pojedinaca iz Republike Srpske", stoji u saopštenju.\nJoš su naveli da "niko i ništa, a najmanje gnusne neistine ne mogu pokvariti bratske odnose dva pravoslavna naroda, kao ni odnose srpskog člana Predsedništva BiH i političkog rukovodstva Rusije".\nMinistarstvo kulture i informativne politike Ukrajine saopštilo je da je ikona iz Luganska, koju je ruskom ministru spoljnih poslova Sergeju Lavrovu poklonio predsedavajući Predsedništva BiH Milorad Dodik, u vlasništvu Ukrajine.\nPosle informacije da je ikona vlasništvo Ukrajine, Ministarstvo spoljnih poslova Rusije je saopštilo da će spornu ikonu koju je Dodik poklonio Lavrovu, "vratiti darodavcu", kao i da će putem Interpola zatražiti da se istraži celi slučaj.\nDirekcija za koordinaciju policijskih tela u Sarajevu, u čijoj nadležnosti je međunarodna operativna policijska saradnja, odnosno saradnja posredstvom Interpola, do sada nije primila zvanični zahtev za postupanje nadležnih tela u BiH, kao ni Interpola iz Kijeva, u vezi sa ikonom koja je postala predmet međunarodnog skandala.\n"Ukoliko se zahtev dostavi, Direkcija za koordinaciju policijskih tela će postupiti u skladu sa svojim nadležnostima", rečeno je za sarajevski portal Klix.\nPrevious articleLERMA SE PRETVORIO U SUAREZA: Fudbaler Bornmuta optužen da je ugrizao protivničkog igrača\nNext articleBJEKOVIĆ ZAVRŠIO U BOLNICI: Legenda Partizana ima koronu


Mogerinijeva spremila zamku Srbiji\nOdlazeći šef evropske diplomatije Federika Mogerini spremila je zamku Srbiji u vezi sa Kosovom i Metohijom kada je na predstojeći sastanak ministara spoljnih poslova zemalja članica EU i zemalja kandidata za članstvo krajem avgusta u Finsku pozvala i predstavnike Prištine, pišu današnje "Večernje novosti".\nPrema informacijama ovog lista, Mogerinijeva pokušava da po svaku cijenu promijeni dosadašnju praksu i na taj sastanak "ugura" i samoproglašeno Kosovo, koje je daleko od statusa kandidat za članstvo u EU.\nNa taj način, kako je navedeno, ona hoće da svom nasljedniku Špancu Žozefu Borelu nametne da lista učesnika budućih sastanaka ovog formata uključuje i prištinske političare.\nIzvori "Novosti" tvrde da je Mogerinijeva u srijedu, 14. avgusta, iznenada odlučila da pošalje pozivnicu ministru spoljnih poslova samoproglašenog Kosova Bedžetu Pacoliju uprkos protivljenju zvaničnog Madrida /koji ne priznaje Kosovo/ i činjenici da niko od zemalja učesnica to nije tražio.\nMinistar spoljnih poslova Srbije Ivica Dačić izjavio je juče da će sa predsjednikom Srbije Aleksandrom Vučićem konsultovati da li da Srbija učestvuje na narednom sastanku u Finskoj jer je "odlazeća visoka predstavnica u posljednji čas promijenila cijeli koncept pa će na sastanku biti i `zemlje partneri`".\nBivša šefica diplomatije EU\nMogerini poručuje: Najveća opasnost po EU dolazi iznutra\nProširenje EU na zapadni Balkan pitanje pomirenja\nMogerini: Sjeverna Makedonija i Albanija da dobiju datum za početak pregovora


JLS 5. kolo: U Kikindu bez kalkulisanja | Meridian Indians\nJLS 5. kolo: U Kikindu bez kalkulisanja\n„Indiansi“ u poslednjem ligaškom kolu Juniorske lige Srbije gostuju u Kikindi, gde ih dočekuje ekipa „Mammoths“. Samo pobeda u ovom susretu osigurava našim momcima plasman u plej-of i borbu za još jedno finale.\nProšle sezone, ova dva kluba su se sastala u Inđiji u 3. kolu, a Indiansi“ su trijumfalno slavili sa 46 : 0. Ove godine, Kikinđani opet nemaju šanse za nastavak takmičenja, ali svojim nastupom ove sezone mogu da budu zadovoljni. Uprkos jednoj pobedi, nijednom protivniku nisu bili „lak zalogaj“.\nS druge strane, „Indiansi“ imaju prostora za kalkulaciju, ali je jedna stvar svima u klubu potpuno jasna – sjajna pobeda pre dve nedelje nad beogradskim „Vukovima“ može komotno da se otpiše ukoliko na terenu u Kikindi ne budu dali sve od sebe.\nKandidati za plej-of su i „Legionari“ iz Sremske Mitrovice i „Vukovi“ iz Beograda koji u subotu imaju svoj konačni okršaj. Mitrovčani su u daleko boljoj poziciji jer odlaze na Adu Ciganliju sa maksimalnim učinkom, dok su Beograđani umanjili svoje šanse ubedljivim porazom u Inđiji od 41 : 9.\nMatematika je sledeća – „Legionari“ treba da pobede „Vukove“ da bi se „Indiansi“, bez obzira na rezultat u Kikindi, plasirali u finale. Ako pak Beograđani pobede „Legiju“ sa više od 20 poena razlike, a pri tom „Indiansi“ pobede „Mamute“, juniori „Legionara“ završavaju takmičenje – u suprotnom, ekipe iz Sremske Mitrovice i Beograda plasiraće se u plej-of, a poraz u Kikindi okončaće „Indiansima“ borbu za odbranu vicešampionske titule.\nZato kalkulisanja ne treba da bude – pobeda protiv „Mamuta“ obezbeđuje „Indiansima“ plej-of, bez obzira na rezultat meča na Adi Ciganliji.\nIgrači su dobro pripremljeni i motivisani za još jedan uspeh u takmičarskoj sezoni pa nema razloga razmišljati ikako drugačije osim o još jednom slavlju i uspehu ’bordo-belog’ dresa.\nUtakmica između „Mamuta“ i „Indiansa“ igra se u nedelju 9. novembra na stadionu ŽAK. Kik-of je zakazan za 13 časova.\nFoto: Detalj sa prošlogodišnjeg meča u Inđiji


Kovačica: U decembru dodela jednokratne pomoći roditeljima - Radio televizija Pančevo\nDruštvo Južni Banat Kovačica Vesti\n1. decembra 2021. 1. decembra 2021. 0118\nOpština Kovačica izdvaja iz budžeta opštine Kovačica svake godine 5.000.000 dinara kao jednokratnu pomoć za roditelje novorođenčadi. Kao i svake godine, i ove godine biće dodeljena u decembru, a zbog epidemiološke situacije, odlučeno je da neće biti svečanog uručenja, već će sredstva biti uplaćena direktno roditeljiima na tekući račun.\nSvi roditelji koji su zahtev za isplatu predali u periodu od 1. aprila do 1. novembra i ostvarili pravo koje im je priznato rešenjem, isplatu mogu očekivati od 10. do 20. decembra.\nOvoga puta jednokratnu novčanu pomoć u visini od 20.000 dinara dobiće 155 roditelja. Blizanci, kojih je jedan par, biće darovani sa ukupno 90.000 dinara, odnosno 50.000 dinara i dodatno sa po 20.000 dinara za svako novorođenče.\nNarednu isplatu za zahteve predate od novembra na dalje, roditelji mogu da očekuju u aprilu 2022. godine.\nOvo je samo jedna od mera podrške kabineta predsednika opštine Kovačica, a pored ove, opština Kovačica daruje i đačke rance, deo lektire prvacima, obezbeđuje sufinansairanje učeničkog prevoza i nagrađuje najbolje učenike osnovnih škola i srednje škole.\nJužni Banat: Novozaraženih korona virusom 84\nPredsednik Vučić:Patrijarh Irinej-veliki čovek srpske crkve i naroda


La Acuarima je restoran uronjen u jezero čiji kružni dizajn omogućava pogled od skoro 360 stepeni...\nProjekat je podignut betonskom platformom koja lebdi iznad vodene površine kako bi se postigla trajna veza između gostiju i pejzaža. Glavni pristup je sastavljen od pravougaone prizme od cigle koja stvara oštar kontrast sa kružnim oblicima betonske platforme i drvenog pokrivača, dok je drugi pristup u dijametralnoj suprotnosti sa njim.\nRestoran u osnovi čine prostrani glavni salon sa šankom u centru, perimetralne terase, prostor za pripremu hrane, magacin i sanitarni deo. Glavni salon dozvoljava neki vid polu-privatnosti i omogućava uživanje u enterijeru, dok je terasa u direktnom kontaktu sa jezerom i okolnim rastinjem, odvojena od vodostaja samo betonskim stepenicama. Privatnost i osvetljenje u restoranu mogu se kontrolisati kroz sistem kliznih tamnih zavesa.\nArhitektonski gledano, projekat se oslanja na centralnu šipku gde se izdiže konstrukcija za poklopac. Drveni oklop sa čeličnim vezama i gvozdenim gredama prekrivenim drvetom podržava armirano-betonsku ploču obloženu glinenim blokovima. Osnova zgrade je sastavljena od kružne betonske osnove.\nZavršne obrade, kako na građevinskim materijalima tako i na nameštaju, su odabrane u različitim nijansama crvene, što stvara toplu, monohromatsku atmosferu koja je u kontrastu sa tamnim zelenilom okolnog pejzaža.\nZa zidove je izabrana crvena cigla, za glavne strukturne elemente i poklopac izabrano je prirodno drvo dok su za stolove i stolice izabrane različite vrste i nijanse drveta. Upotreba drveta i cigle ujedinjuje okruženje i donosi osećaj mira a nameštaj donosi eleganciju i udobnost u prostor.


RUSIJA ZABRANILA VAZDUŠNI SAOBRAĆAJ ZA 36 ZEMALJA: veliki problem za Francusku\nRuska Federalna agencija za aviosaobraćaj (Rosaviatsiya) saopštila je kako je u skladu s međunarodnim pravnim normama, odgovoreno na to što su evropske zemlje zatvorile svoje vazdušne prostore za ruske avione ili civilne avione registrovane u Rusiji, piše BFMTV.\nRusija je u ponedeljak najavila da će ograničiti letove avio-kompanija iz 36 zemalja, uključujući Nemačku i Francusku, kao odgovor na zatvaranje vazdušnog prostora mnogih država za ruske avione nakon invazije na Ukrajinu koju je pokrenula Moskva. „Kao odgovor na zabranu letova civilnih aviona u evropskim državama kojima upravljaju ruski avioprevoznici i/ili registrovani u Rusiji, uvedeno je ograničenje letova avio-prevoznika iz 36 država“, navodi agencija. Ovo je direktno uticalo da Francuska suspenduje letove za Kinu i azijske zemlje jer se u normalnim okolnostima koristi ruski vazdušni prostor.\nRuska uprava za civilno vazduhoplovstvo zabranila je danas avionima Velike Britanije da koriste njen vazdušni prostor kao odgovor na odluku Londona da zabrani letove ruskog avio-prevoznika Aeroflota. Navedeno je da je mera preduzeta kao odgovor na “neprijateljske odluke“ britanskih vlasti koje su zabranile letove ruskog avio-prevoznika Aeroflota za Veliku Britaniju u okviru sankcija zbog ruske invazije na Ukrajinu.\nU nedelju su Evropska unija i druge zemlje, uključujući Kanadu, najavile da će zatvoriti sav svoj vazdušni prostor za sve ruske avione.\nTagovi: 36 zemlje - rusija - vazdušni saobraćaj - zabranila


Велт: ЕУ не треба да потцењује односе Србије и Кине - Нови Стандард\nVelt: EU ne treba da potcenjuje odnose Srbije i Kine\nMateo Bonomi, stručnjak za Zapadni Balkan u izjavi za Velt upozorava Evropsku uniju da „ne potcenjuje odnose između Srbije i Kine, bez obzira koliko neznatno delovali“\nZašto Srbija baš u ovom trenutku poziva kineske turiste? I zašto EU ne treba da potcenjuje odnose Srbije i Kine, bez obzira koliko delovali neznatno? Tim pitanjima pozabavio se nemački list Velt.\n„Dok mnoge zemlje ofanzivno zahtevaju od Kine razjašnjenje porekla korona-virusa i prebacuju joj zbog toga što je izbijanje epidemije predugo držala u tajnosti, Srbija, koja je isto tako žestoko pogođena virusom COVID-19, bira drugi put“, piše Velt. Nemački list napominje da je Vlada Srbije „sredinom maja počela onlajn-kampanju u Kini, kako bi animirala turiste da putuju u tu zemlju“.\nVelt naglašava da u Srbiji nije iznenađenje to što Vučić podržava takvu kampanju. „Vučić, iz redova desno-konzervativne Napredne stranke, koji u Srbiji vlada sve čvršćom rukom, poznat je po tome što medijski pokušava da se približi Narodnoj Republici.“ Nemački list podseća da se Vučić polovinom marta, kada je najavio uvođenje vanrednog stanja, ljutito obračunavao sa Evropskom unijom, govoreći kako je „sada jasno da ne postoji evropska solidarnost“.\nNemački list navodi da je infrastrukturnim projektom novog „Puta svile“ Kina intenzivirala svoje napore u regionu, između ostalog i finansiranjem pruge između Budimpešte i Novog Sada“. „Očigeldno je da je EU prespavala izgradnju pruge“, kaže Brendle za Velt.\nA i kada je u pitanju korona-kriza, „Brisel je tek nakon Pekinga počeo da pruža podršku Srbiji u borbi protiv virusa“, podseća se u tekstu, ali i navodi još jedan razlog zašto se Beograd približava Pekingu: Kina nije priznala nezavisnost Kosova. „Sve zemlje koje ne priznaju Kosovo za Srbiju su korisne“, objašnjava za Velt Mateo Bonomi, stručnjak za Zapadni Balkan sa Italijanskog instituta za spoljnu politiku (IAI) iz Rima. „Srbija je važna ulazna kapija za Kinu na evropskom kontinentu. Uostalom, ta zemlja se graniči pet država Evropske unije“, kaže Bonomi.\nA što se tiče Vučićevog pozivanja kineskih turista, Bonomi ocenjuje da to nije usmereno u pravcu Brisela, već da isključivo služi da se poveća šansa pred izbore koji bi trebalo da se održe u junu. Bonomi smatra da je realno da, nakon korona-krize, kineski turisti zaista počnu da dolaze u Srbiju. Jer, Beograd je već godinama međustanica za mnoge turističke grupe iz Kine koje idu u Evropu. „S obzirom na to da je u NATO bombardovanju Srbije 1999. pogođena i ambasada Kine, to je postao i patriotski cilj za mnoge Kineze koji putuju po Evropi“, kaže Bonomi. On na kraju, u izjavi za Velt upozorava Evropsku uniju da „ne potcenjuje odnose između Srbije i Kine, bez obzira koliko neznatno delovali.“\nIzvor Dojče vele, 29. maj 2020.\nPreporučujemoCOVID-19VeltEUKinakoronavirusnemački medijiSvetozar SavićSrbija


DRAMA! Srbija se jedva spasila novog poraza, peterci odlučili, Savić GRMI: ''Ekipa mora da dođe sebi!'' - Sportske.net\nVaterpolisti Srbije pobedili su danas posle boljeg izvodjenja peteraca selekciju Nemačke sa 17:16 (3:3, 3:3, 2:3, 4:3; 5:4) i igraće za peto mesto na Svetskom prvenstvu u Kvandžuu u Južnoj Koreji.\nRegularni deo meča završen je rezultatom 12:12, a izjednačenje Srbiji doneo je Đorđe Lazić 20 sekundi pre kraja.\nPrethodno, srpski tim igrao je nešto slabije, sredinom treće četvrtine vodio je sa 7:6, ali je Nemačka zatim za nepunih minut i postigla tri gola. Nemci su vodili i sa 12:10, ali je ekipa Dejana Savića uspela da izbori penale.\nU penal seriji za Srbiju su pogadjali Dušan Mandić, Nikola Dedović, Ognjen Stojanović, Radomir Drašović i Strahinja Rašović, dok kod nemačkih vaterpolista jedino nije bio siguran Luk Gilen, kome je srpski golman u prvoj seriji odbranio šut.\nIzabranici Dejana Savića će za peto mesto na šampionatu igrati sa Australijom, koja je pobedila Grčku sa 9:8. Ta utakmica na programu je u subotu od 8.30.\n"Mnogo slabosti smo pokazali. Posle ispadanja u četvrtfinalu ekipa mora da dođe sebi i odigra na svom nivou. O utakmici mogu da kažem da smo imali samo padove, nije bilo uspona. Ostaje nam meč za peto mesto, ali sa ovakvom igrom...", rekao je selektor Dejan Savić.\nGolman Srbije Dimitrije Rističević rekao je da je odbrana danas bila najgori deo tima.\n"Teško posle poraza od Španije da se izdignemo. Teška utakmica, Nemci su fizički jaki. Uspeli smo na kraju da pobedimo i to je jedino bilo dobro. Igra ne može da raduje. Znači nam što smo u završnici stigli i izborili peterce. Sada da probamo da uzmemo peto mesto", naveo je on.\nReprezentativac Srbije Radomir Drašović rekao je da je jedina pozitivna stvar pobeda.\n"Jedina pozitivna stvar, posle teških momenata u igri, je pobeda. Nekako smo se na kraju digli i pobedili. Mora glava da bude bolja, ona rešava. Ne bežimo od toga. Peterac? Uvek probate da uradite sve da bi ishod bio povoljan", rekao je on.


TotalCar.rs » Ferari predstavio ekskluzivni “F60 America”\nFerari predstavio ekskluzivni “F60 America”\n0 komentara 3071 pregleda\nFerari je na gala večeri na Beverli Hilsu predstavio ekskluzivni “F60 America” model u znak 60. godišnjice prisustva italijanskog brenda na američkom tržištu.\nU okviru događaja je osim predstavljenog noviteta u dobrotvorne svrhe na aukciji prodat i jedan “458 Speciale A” model.\nSvečanosti su, osim gradonačelnice Beverli Hilsa Lili Bos prisustvovali i predstavnici i vlasnici Fijat-Krajsler grupacije Džon Elkan i Serđo Markjone koji će uskoro i zvanično preuzeti ulogu direktora “propinjućeg konja”.\nI pored Holivudskih zvezda koje su prisustvovale večeri, “F 60 America” je privukao najviše pažnje. Automobil je zasnovan na “F12 Berlinetta” modelu, a samo 10 primeraka će biti izgrađeno i naravno, već su svi rasprodati najlojalnijim mušterijama Ferarija.\nGosti su mogli da vide i novi “458 Speciale A”, čija će proizvodnja biti ograničena na 499 jedinica, a ovaj primerak je u dobrotvorne svrhe prodat za 900,000 dolara. Sav prihod od prodaje će ići organizaciji “Daybreak” koja se bavi istraživanjem lekova za retke genetske bolesti.\nIspod haube “F60 America” modela se nalazi čuveni V12 agregat koji omogućava ubrzanje do stotke za samo 3.1 sekundu, a u saopštenju se navodi da pokretni krov može da se spusti, odnosno podigne, pri brzini od čak 120km/h.\nFijat u Srbiji u problemima, Nadzorni odbor ne funkcioniše


Krstajić i TSC u klinču: Smenjeni trener traži 110.000 evra za raskid ugovora\nIzvor: MozzartSport.com, 23.Okt.2021, 12:56\nKlub mu nudi tri plate\nPošto >> Pročitaj celu vest na sajtu MozzartSport.com << je Krstajić letos potpisao ugovor do juna 2023. to znači da od TSC-a potražuje 110.000 evra. A, na to u Topoli neće da pristanu. Njihova ponuda je bila drastično manja – tri mesečne zarade. Sve kada se sabere, pa oduzme, ispada da je razlika od čak 93.000 evra.\nHotSport.rs: KRSTAJIĆ SE I DALJE NE MIRI SA OTKAZOM: TSC-u ne želi da oprosti ni dinara, zatražio je da mu uplate cifru od koje će vam se zavrteti u glavi!\nHotSport.rs: KRSTAJIĆ OPLEO PO BIVŠEM KLUBU: „Informacije koje sada izlaze u javnost bez sumnje dolaze iz kluba“!


Formiran Pokret obnove Kraljevine Srbije i u Svrljigu - Svrljiške novine\nOd danas su kancelarije Pokreta obnove Kraljevine Srbije otvorene za nove članove i simpatizere u Svrljigu.\nZdravko Krstić (POKS)\nZdravko Krstić, predstavnik ovog pokreta u Svrljigu govorio je o ciljevima pokreta, politici na lokalu, ali je u jednom delu i ,,opleo” po vladajućoj koaliciji koja vodi opštinu, ali i državu.\nPOKS Svrljig, foto: M. Miladinović\nInače, danas je obeležena i slava POKS-a Vidovdan, kolačar Zdravko Krstić kolač za narednu godinu predao je Anici Antić, članici Pokreta obnove Kraljevine Srbije.\nPoslušajte šta je za naš portal rekao nekadašnji načelnik OU Svrljig i advokat Zdravko Krstić.\nOd danas su kancelarije Pokreta obnove Kraljevine Srbije otvorene za nove članove i simpatizere. Zdravko Krstić, predstavnik POKS-a u Svrljigu ,,opleo” je po vladajućoj koaliciji na lokalu i na republičkom nivou. Poslušajte šta je za naš portal rekao nekadašnji načelnik OU Svrljig i advokat Zdravko Krstić. #Svrljig #Politika\nPublicerat av Svrljiške novine Fredag 28 juni 2019\nInače, Zdravko Krstić je u ranijem periodu obavljao funkciju načelnika Opštinske uprave Opštine Svrljig.\nkraljevina, Pokret obnove Kraljevine Srbije, Politika, Srbija, Zdravko KRstić\nWell, well… opa djurdjo…\ncim „prestolonaslednik“ nauci srpski, osvajaju vlast garant…. u prevodu, nikad… dileja petnaest godina ovde, kinezi posle sest meseci bolje govore i razumeju srpski…\nI on je do pre 2 godine ucestvovao u vlasti…sad mu nestale pare i opet prodaje prazne price\nTaj Krstić je bruka i sramota od čoveka. Lepo meni rekli da su ovu stranku preletača formirali stari udbaši da bi pokušali da kompromituju kraljevsku porodicu. Za Kralja uvek za udbaše iz poksa nikad!!!\nSlažem se….Ova stanka je puna špijuna !\nNindža je klasičan špijun, pliva uz svaku vlast ….\nKo je ovaj starac.Idi matori cuvaj unucice samo gledas pare da uzimas.Nas kralj ne zna srpski ali zato braca kinezi bolje govore i sve naucili.Kinezi za kralja\nOvo je jos jedna kerefeka i izmisljotina kao onaj kvazi pokret koji je ogranak sns isto je i ovo,smejurija.\novakvi i treba da vode grad\nPrevPrethodnaNastavljena akcija mladih iz Ujedinjene seljačke stranke\nSledećaOtvoren 63. ,,Vidovdanski turnir“ u SvrljiguNext


Predstavljen projekat obnove vodovoda i kanalizacije | Palelive.com\nPočetna Regija Foča Predstavljen projekat obnove vodovoda i kanalizacije\nFOČA – Stručni tim Evropske investicione banke /EIB/ predstavio je danas u Foči studiju izvodljivosti za pripremu projekta obnove vodovoda i kanalizacije u ovoj opštini vrijednosti oko 18 miliona KM, kojim bi trebalo da budu riješeni problemi u vodosnabdijevanju grada, prigradskih naselja i naselja Miljevina.\nPlanirano je da se zamijeni glavni cjevovod u dužini od 12 kilometara, te dio sekundarnog vodovoda, tačnije šest najkritičnijih kilometara, gdje su cijevi jako malog promjera, pa zbog velikog pritiska dolazi do čestih kvarova, a sa novih pet kilometara cijevi vodovod će se proširiti do Briona i Dragočave.\nBiće obnovljena i kanalizaciona mreža sa izgradnjom postrojenja za prečišćavanje, koje je planirano na lijevoj obali Drine, preko puta Kazneno-popravnog zavoda.\nObnova vodovoda i kanalizacije biće finansirana sa 10 miliona KM kredita, koji će opština Foča podići kod EIB, dok je ostatak, tačnije 35 odsto, grant ove banke, a 15 odsto su sredstva koje je opština već investirala u vodovod u prethodnih pet godina.\nŠef stručnog tima Sohail Hasan kaže da je Studijom predviđeno više opcija sa različitim cijenama koštanja, a da konačni prijedlog iznosi oko 18 miliona KM.\n„Radostan sam što opština ima finansijske kapacitete da u potpunosti izvede ovaj projekat“, rekao je Hasan.\nNačelnik opštine Radisav Mašić nada se da će prvi radovi početi ove godine.\n„Za opštinu Foča ovo je najveći projekat u poslijeratnom periodu, jer njime rješavamo nešto što nije riješeno u posljednjih 100 godina. U fazi smo dobijanja saglasnosti Evropske investicione banke i u fazi pripreme tendera, koji će biti raspisan narednih mjeseci, nakon čega krećemo sa radovima“, rekao je Mašić.\nPo istom modelu finansiranja, slični projekti provode se u 32 opštine u Republici Srpskoj, a njihova ukupna vrijednost je 100 miliona evra.\nPosrednik između lokalnih zajednica i Evropske investicione banke je Ministarstvo finansija Republike Srpske, koje će od banke povlačiti kreditna sredstva i upućivaće ih opštinama.\nPrethodni članakPočelo deminiranje lokaliteta „Jusići – Kosa tri“\nNaredni članakNa programu „Filmoteke“ filmski klasici šezdesetih godina


Autor:\t- 23.06.2022, 15:36 Društvo\nLuka Bar AD potpisala je Ugovor sa firmom “Sigma energija” doo iz Slovenije, kojim se predviđa postavljanje naučno-istraživačke plutače (valografa) na otvorenom moru, sa južne padine brda Volujica.\nPlutača je namijenjena ispitivanju i praćenju parametara talasa u unutrašnjim morskim vodama, morskih struja i za ispitivanje mogućnosti konvertovanja energije talasa u električnu energiju.\nPredviđena pozicija plutače\n„Sufinasiranje projekta „Sigma WEC – postavljanje i testiranje“ je od strane Evropske unije/Evropski regionalni fond za razvoj i Vlade Republike Slovenije. Navedenoj firmi izdat je Sertifikat “Seal of Excellence” od Evropske komisije 2019.godine, a Ugovorima o poslovnoj saradnji sa Zavodom za hidrometeorologiju i seizmologiju i Univerzitetom Crne Gore – Institut za biologiju mora, omogućiće se implementacija ovog značajnog projekta.\nOvim će ‘Luka Bar’ AD dati doprinos značaju korišćenja obnovljivih izvora energije u skladu sa savremenom tehnologijom u pogledu održivog razvoja“, navodi se u saopštenju.\nLuka Bar Volujica plutača


Svijet se sprema za proslavu Nove godine, uz visoku bezbjednost @ InfoBijeljina \nSvijet se sprema za proslavu Nove godine, uz visoku bezbjednost\nSvijet se sprema za proslavu Nove godine, ali uz oštrije mjere bezbjednosti s obzirom na terorističke napade u godini na izmaku i ranijih godina.\nLondon planira da pojača policijsko prisustvo i da zatvori neke ulice u novogodišnjoj noći, na kraju godine koju su obilježili višestruki ekstremistički napadi.\nPolicija tog grada saopštila je da ne postoji nikakva konkretna prijetnja po veliku gradsku proslavu, čiji je glavni dio vatromet iznad rijeke Temze, ali je istakla da bi javnost trebalo da bude na oprezu, prenio je AP.\nPolicijski zvaničnik Nik Aldvort izjavio je da će biti korišćene i vidljive i nevidljive metode zaštite, a da građani na ulici mogu očekivati da će vidjeti naoružanu policiju i barijere za sprečavanje kretanja vozila.\nOn je prenio molbu javnosti za strpljenje u novogodišnjoj noći, jer će policija postaviti veliki broj kontrolnih punktova.\nFrancuske vlasti su takođe najavile, još uoči Božića, da će rasporediti skoro 100.000 dodatnih policajaca i vojnika za božićne i novogodišnje praznike, zbog straha od napada ekstremista koji je i dalje veliki, a kako je najavljeno, ove snage će biti fokusirane na božićne vašare, šoping centre, vjerske objekte, javni prevoz i turističke lokacije.\nU više njemačkih gradova takođe su najavljene jače bezbjednosne mjere uoči proslave Nove godine predstojećeg vikenda, pa će se policijske snage u većem broju nego inače pojaviti u velikim gradskim centrima širom Njemačke, kako u uniformi, tako i u civilu, navodi Sinhua.\nTime će gradske vlasti odgovoriti na niz incidenata u kojima su učestvovali nasilni migranti 2015, ali i na rastuću terorističku prijetnju tokom zimskog prazničnog perioda.\nKeln, gdje su prije dvije godine zabilježene stotine slučajeva seksualnih napada i krađe čiji su počinioci bili tražioci azila, proširio je zonu bezbjednosti oko čuvene gradske katedrale i obližnje glavne željezničke stanice, uz veći broj kamera i bolje osvjetljenje.\nU tim zonama biće zabranjen vatromet, a policajci će spriječiti formiranje većih grupa ljudi.\n"Policija će rasporediti oko 1.400 pripadnika", rekao je Uve Jakob, šef kelnske policije, dok lokalne vlasti očekuju sličan broj posjetilaca kao i prethodnih godina.\nI u centru Hamburga, koji se takođe našao na udaru napada kakvi su zabilježeni u Kelnu, 530 policajaca biće raspoređeno na ključnim lokacijama, a nove mjere obuhvatiće video-nadzor u popularnoj zoni Jungfernštig i još jednu mobilnu gardu koja će patrolirati ulicama.\nU Minhenu je, takođe, predviđeno da veći broj policajaca obezbjeđuje zone gdje se velike grupe ljudi obično okupljaju da gledaju vatromet.\nUz to, minhenska policija je utvrdila da postoji nova bezbjednosna opasnost od upotrebe pirotehničkih sredstava kao oružja, kao što je ispaljivanje vatrometa u pravcu ljudi.\nNajveće novogodišnje manifestacije održaće se u Berlinu, ali policija u prestonici po pravilu medijima ne proslijeđuje unapred informacije o bezbjednosnim merama uoči velikih događaja.\nIpak, mediji navode da će najveća proslava kod Brandenburške kapije vjerovatno ponovo biti u središtu pažnje vlasti.\nKako je BBC prenio, organizatori proslave Nove godine u Berlinu prvi put će uspostaviti "sigurnu zonu" za žene.\nOve bezbjednosne mjere tokom proslave kod Brandenburške kapije donete su zbog zabrinutosti da bi ponovo moglo doći do seksualnih napada na žene.\nOčekuje se da će proslavi u Berlinu prusutvovati više stotina hiljada ljudi, a na trg ispred Branderbuške kapije neće biti moguće unijeti velike torbe, rančeve i alkoholna pića.\nNjemačka policija je saopštila i da će postaviti veći broj barikada na ključnim prilaznim putevima.\nBezbjednost uoči praznika pojačala je i Italija, a ministar unutrašnjih poslova Marko Miniti naložio je svim lokalnim vlastima da pooštre mere u oblastima na kojim se očekuje veliki broj ljudi, javlja portal Lokal (The Local).\nItalija je, uoči božićnih i novogodišnjih praznika, pojačala kontrole na aerodromima, željezničkim stanicama i u lukama, kao i na putevima i u javnom prevozu, saopštilo je italijansko Ministarstvo.\nRim je najavio dodatne mjere bezbjednosti na Trgu Navona, a Befana festival na tom trgu, koji se tradicionalno održava 6. januara, na katoličko Bogojavljenje, ovoga puta je odložen jer se vlasti nisu dogovorile sa izlagačima ko će platiti dodatne mjere bezbjednosti, prenijla je Sinhua.\nUoči novogodišnje noći bezbjednost jača i Madrid kako bi spriječio eventualni teroristički napad, imajući u vidu da je Barselona u avgustu bila mesto napada kombijem na turiste, kada je ubijeno 14 ljudi.\nMjere u Madridu obuhvataju jači nadzor uključujući upotrebu kamera u saobraćaju, kao i zabranu kretanja kamiona i kaminoneta kroz centar grada tokom novogodišnjih proslava i Parade tri kralja 5. januara.\nLokalne vlasti su odlučile i da smanje broj ljudi sa 25.000 na 20.000 na Trgu del Sol, gde se tradicionalno okupljaju da čuju novogodišnje zvono, a na tom trgu biće zabranjene staklene flaše, vatromet, zastave na barjacima...\nBiće jasno označeni putevi za izlaz oko metro stanice kod trga u slučaju potrebe za brzu evakuaciju, a očekuje se i da će policijski helikopter nadzirati trg.\nAustrijska policija je takođe preduzela posebne bezbjednosne mjere.\n"Policija, kao i svake godine brine o bezbjednosti, ali i upozorava da je vatromet u Beču zabranjen. Dešavalo se da ranijih godina zbog toga bude požara i povrijeđenih. Svima preporučujemo da budu oprezni", kaže Harald Soros, portparol policije Beča.\nBezbjednost jača i Turska, koja je najavila da će udvostručiti broj policajaca u novogodišnjoj noći u Istanbulu, a istovremeno su zabranjene javne proslave u centralnim opštinama u gradu, nakon što je tokom dočeka 2017. godine ubijeno 39 osoba u napadu na istanbulsku diskoteku.\nTokom novogodišnjih manifestacija u Moskvi, biće angažovano oko 45.000 policajaca, pripadnika Federalne službe ruske nacionalne garde i privatnih kompanija za obezbeđenje, kao i spasioci i medicinski radnici, saopštio je šef gradskog Odeljenja za kulturu Aleksandar Kibovski.\nKako je Tass prenio saopštenje gradske Službe bezbednosti, preko 800 betonskih blokova postavlja se na najprometnijim metro stanicama i drugim mjestima masovnih okupljanja u Moskvi.\n"Sistematski posao organizovanja sigurnih zona, ograđenih barijerama koje sprečavaju vozila da uđu u zone gde se nalaze ljudi, sprovodi se već nekoliko godina u Moskvi. Uoči proslava velikih razmjera, posebna pažnja je usmerena na bezbjednosne mjere", navodi se u saopštenju.\nPrema izvještajima medija, sve bezbjednosne službe u Moskvi su u stanju pripravnosti, a pored betonskih barijera, biće postavljene i sigurnosne kamere pomoću kojih će situacija biti praćena dok će na ulazima u prostore gde će se proslave održavati, takođe biti pripadnici bezbjednosnih snaga koje će ručno i uz pomoć detektora metala provjeravati posjetioce.\nU ruskoj prestonici će, tokom novogodišnjih i božićnih praznika, biti održano više od 300 događaja, među kojima i najveći evropski božićni festival "Putovanje ka Božiću", na kome se prošle godine se okupilo 12,2 miliona ljudi, podseća Tass. Kako je Rojters prenio, policija u Njujorku takođe pruža posebnu obuku svojim pripadnicima u cilju zaustavljanja mogućih samoubilačkih napada za vreme dočeka Nove godine na Tajms skveru.\nOčekuje se da će dva miliona ljudi biti na ulicama Tajms skvera, a kao pojačane mjere bezbjednosti, njujorška policija će postaviti osmatračke ekipe, zadužene za traženje eventualnih snajperista i kako je navedeo, ove godine će se više osloniti na pse tragače, koji mogu da onjuše sitne čestice eksplozivnih materija, koje ostaju iza nosioca bombe.\nAP je izvjestio da će svih 125 parking garaža u neposrednoj blizini Tajms skvera biti ispražnjene uoči dočeka, kako niko ne bi mogao da parkira automobil bombu.\n"Policjia će nositi teško naoružanje, vidjeće se porast prisustva deminera, timova za detektovanje radijacija, a na području Tajms skvera će biti oko 1.000 kamera", rekao je šef za protivterorizam njujorške policije, Džejms Voters, dodajući da će oni sa namjerom da povrede druge, kao posljednjom opcijom, biti zaustavljeni smrtonosnom silom.\nPolicijski komesar, Džejms Onil, nije želio da kaže koliki broj policajaca će, od 36.000 na aktivnoj dužnosti u Njujorku, raditi za doček Nove godine.\nRIM - Kako će biti upotrijebljene i potrošene milijarde koje je Italija dobila o ...\nZemalje u regionu oružjem kupuju političku naklonost NATO-a i Rusije\nDržavljani BiH "zaglavljeni" na aerodromu u Frankfurtu


Republika / POHAPSIO OPOZICIJU, PA PUSTIO KORONU U ZATVORE: Lukašenku odgovara širenje kovid-19 u prenatrpanim ćelijama!\nponedeljak, 28. 12. 2020.| 06:44\nZatvorenici tvrde da im stražari otvoreno kažu da namerno po naređenju dozvoljavaju da virus divlja među političkim osuđenicima!\nTalas koronavirusa zahvatio je zatvore u Belorusiji koji su prepuni ljudi pritvorenih zbog demonstracija protiv predsednika Aleksandra Lukašenka, a neki od demonstranata koji su se zarazili dok su bili u zatvoru optužuju vlasti da zanemaruju ili čak podstiču zarazu.\nGlas Amerike prenosi da su aktivisti koji su razgovarali s novinarom agencije Asošiejtid pres nakon puštanja na slobodu opisali prenatrpane ćelije bez odgovarajuće ventilacije ili osnovnih pogodnosti, kao i nedostatak medicinske zaštite. Kastus Lisetski (35), muzičar koji je dobio 15-dnevnu kaznu zbog prisustva protestu, rekao je da je hospitalizovan s visokom temperaturom nakon osam dana u zatvoru u istočnoj Belorusiji i da mu je dijagnostikovana upala pluća izazvana koronom.\n- Vlažni zidovi prekriveni parazitima, šokantan nedostatak sanitarnih mera, drhtavica zbog hladnoće i zarđali krevet - to je ono što sam dobio u zatvoru u Mogiljevu umesto medicinske pomoći. Imao sam temperaturu i izgubio svest, a čuvari su morali da pozovu hitnu pomoć - rekao je Lisetski za AP u telefonskom intervjuu.\nOn je rekao da su on i trojica kolega iz benda prvobitno bili u zatvoru u Minsku i da su morali da spavaju na podu ćelije namenjene za samo dvoje ljudi, nakon čega su sva četvorica zaražena virusom. Lisetski sada mora da se vrati u zatvor na izdržavanje preostalih sedam dana kazne nakon što je otpušten iz bolnice. Optužio je Lukašenka da je dozvolio da KOVID-19 divlja među onima koji su zatvoreni iz političkih razloga.\n- Stražari otvoreno kažu da to rade namerno po naređenju - rekao je Lisetski.\nAP navodi da je više od 30.000 ljudi privedeno zbog učešća u protestima nakon avgustovskih izbora, na kojima je Lukašenko ponovo izabran, a koje opozicija osporava. Belorusija je prijavila više od 180.000 potvrđenih slučajeva korone od početka pandemije.\nPokrenut krivični postupak protiv Tihanovske i članova opozicionog saveta Belorusije\nZABRINJAVAJUĆE! SZO ISTIČE: Korona virus NEĆE NESTATI!\nSvet Belorusija Aleksandar Lukašenko Zatvor Koronavirus Opozicija Zaraza Virus\n- ponedeljak, 26. 7. 2021. u 09:12 0\nPOPULARNI striptiz klub, koji je nekada okupljao noćne posetioce u glavnom gradu Aljaske, Enkoridžu, sada je pretvoren u crkvu,...\nJezivi zločin od kog se ledi krv u žilama i danas se prepričava u Zenici iako je od tragičnog...


U modernoj arhitekturi metropola dominira težnja da se duh ruralnog unese u urbano okruženje i tako život u gradovima učini humanijim, prijatnijim i zdravijim. U blizini železničke stanice Milano Porta Garibaldi nalazi se kompleks Bosco Verticale koga čine dve zgrade, visoke 111 i 76 metara, na čijim fasadama se nalazi oko 900 stabala drveća, 5000 žbunova i preko 11000 drugih biljaka.\nU XIX veku, samo 3% svetske populacije je živelo u gradovima. Do 1950. godine, taj procenat se uvećao deset puta, a danas u gradovima živi oko 50% stanovništva naše planete. U veoma razvijenim državama, čak dve trećine ukupnog stanovništva živi u urbanim sredinama. Sa takvom statistikom na umu, tim arhitekata firme Stefano Boeri Architetti je 2014. godine završio izgradnju dva nebodera koji prkose zakonima uređenja gradova i njegove stanare smestio u „vertikalnu šumu” koja ih tokom cele godine poput filtera štiti od smoga, prašine i buke. Istovremeno, predstavljaju malu fabriku kiseonika i moćan klima-uređaj.\nDa bi se stvorilo ovakvo okruženje, oko solitera se jednostavno mogla posaditi šuma. Kada bi se u nju smestilo svo drveće sa fasada zgrada Bosco Verticale, šuma bi zahvatala površinu veću od jednog hektara. Možete li zamisliti koliko bi koštao hektar zemlje u centru Milana, i koliko bi (ne)isplativo bilo na toj površini posaditi šumu? Posađena na ovakav način vertikalna šuma zauzima minimum dodatnog prostora, a cena njenog podizanja je u ukupnim troškovima izgradnje solitera učestvovala samo 5%.\nDrveće posađeno kao deo fasade je uglavnom listopadno, tako da leti obezbeđuje zaštitu od sunca i toplote, a zimi njegove gole grane omogućavaju sunčevim zracima da nesmetano prođu do prozora. Kultivisano je tokom dve godine da bi se savršeno uklopilo u visinu i raspored svakog balkona. Zanimljivo je da ni zalivanje drveća i žbunja nije prepušteno na brigu i odgovornost stanarima. Irigaciona mreža prolazi kroz celu zgradu, i kroz nju se tehničkom vodom svakodevno zalivaju biljke.\nOd kada su useljene, u oktobru 2014. godine, zgrade Bosco Verticale su pobrale brojne nagrade za inovacije u dizajnu, hortikulturi i botanici i doprinos „zelenoj” arhitekturi. U njima se nalazi 400 stambenih jedinica, čija cena varira od 3000-12000 €/m2.\nizvori: Business Insider, The Skyscraper Center, The Architects’ Journal\nBoki, 01 May 2018\nOvo je stvarno za svako poštovanje i divljenje.Bravo\nSnežana Misilo, 01 Mar 2019\nZadivljena sam lepotom ovih zgrada.Bravo za arhitektu!!


Oskrnavljenja spomen ploča novinarima Slavuju i Pereniću - 04.12.2021, Sputnik Srbija\nKancelarija za Kosovo i Metohiju saopštila je danas da je ponovno oskrnavljenja spomen ploča postavljena u spomen otetim novinarima Đuri Slavuju i Ranku Pereniću... 04.12.2021, Sputnik Srbija\n"Umesto da se do sada počinioci gnusnih zločina nad Slavujem i Perenićem, ali i drugim medijskim radnicima, stradalim tokom godina sukoba na Kosovu i Metohiji, pronađu i najstrože sankcionišu, mi danas svedočimo ponovnom napadu na njih, sa jedinim ciljem da se zatre svaki spomen na njihovo ime i delo", navedeno je u saopštenju.Kancelarija za Kosovo i Metohiju ističe da će o ovom duboko necivilizacijskom i vandalskom činu obavestiti međunarodne predstavnike i zatražiće da se počinioci ovog zlodela što pre otkriju i adekvatno procesuiraju."Po sredi je osmi put da se ploča novinarima Pereniću i Slavuju vandalizuje, što direktno pokazuje odnos vlasti privremenih institucija u Prištini prema srpskim medijskim radnicima", navela je Kancelarija za Kosovo i Metohiju, preneo je Tanjug.\n10:44 04.12.2021 (Osveženo: 10:45 04.12.2021)\nKancelarija za Kosovo i Metohiju saopštila je danas da je ponovno oskrnavljenja spomen ploča postavljena u spomen otetim novinarima Đuri Slavuju i Ranku Pereniću u Velikoj Hoči.\n"Umesto da se do sada počinioci gnusnih zločina nad Slavujem i Perenićem, ali i drugim medijskim radnicima, stradalim tokom godina sukoba na Kosovu i Metohiji, pronađu i najstrože sankcionišu, mi danas svedočimo ponovnom napadu na njih, sa jedinim ciljem da se zatre svaki spomen na njihovo ime i delo", navedeno je u saopštenju.\nKancelarija za Kosovo i Metohiju ističe da će o ovom duboko necivilizacijskom i vandalskom činu obavestiti međunarodne predstavnike i zatražiće da se počinioci ovog zlodela što pre otkriju i adekvatno procesuiraju.\n"Pored brojnih izazova i problema sa kojima se mediji na srpskom jeziku na Kosovu i Metohiji svakodnevno susreću, ovo skrnavljenje spomen ploče njihovim kolegama, novi je pritisak na njih", kaže se u saopštenju.\n"Po sredi je osmi put da se ploča novinarima Pereniću i Slavuju vandalizuje, što direktno pokazuje odnos vlasti privremenih institucija u Prištini prema srpskim medijskim radnicima", navela je Kancelarija za Kosovo i Metohiju, preneo je Tanjug.


Svetski putnici bi masovno da rade u ovoj zemlji: Zadovoljni su ekonomijom, negom, kvalitetom života - Biznis Telegraf.rs\n19/05/21 | 14:56\nSvetski putnici bi masovno da rade u ovoj zemlji: Zadovoljni su ekonomijom, negom, kvalitetom života\nS druge strane, poslednjih 10 pozicija od 59 zauzimaju Malta, Indija, Turska, Kipar, Japan, Egipat, Rusija, Južna Afrika, Italija i Kuvajt\nTajvan, Meksiko i Kostarika su rangirani kao prva tri najpoželjnija mesta za život i rad u inostranstvu u 2021, na osnovu troškova života, jednostavnosti naseljavanja i ukupnog kvaliteta života.\nSAD su rangirane tek na 34. od 59 mesta, uglavnom zbog načina na koji migranti gledaju na kvalitet života u Americi, prema novom istraživanju, objavljenom u utorak.\nBlumberg piše da je Tajvan treću godinu zaredom zauzeo prvo mesto u anketi koja obuhvata 12.420 ljudi koji rade van svoje domovine. Anketu je sprovela mreža emigranata sa sedištem u Minhenu, InterNations, koja broji oko 4 miliona članova.\nIseljenici cene tajvansku medicinsku negu, pored kvaliteta života. Čak 96% ispitanika zadovoljno je stepenom kvaliteta nege u toj zemlji, u poređenju sa 71% u ostatku sveta. Takođe kažu da su zadovoljniji sigurnošću da zadrže posao na Tajvanu i stanjem u lokalnoj ekonomiji, u poređenju sa drugim mestima sveta.\nIstraživanje "InterNations Expat Insider 2021" pokazuje da se u top 10 destinacija "za život i rad preko", iza Tajvana, Meksika i Kostarike, nalaze ove zemlje: Malezija, Portugal, Novi Zeland, Australija, Ekvador, Kanada i Vijetnam.\nS druge strane, poslednjih 10 pozicija od 59 zauzimaju Malta, kao 50-a, zatim Indija, Turska, Kipar, Japan, Egipat, Rusija, Južna Afrika, Italija i Kuvajt - koji je na poslednjem mestu.\nOnima koji odluče da žive i rade van svoje zemlje, ova tema je bila posebno važna, naravno, zbog same pandemije. Kovid-19 je svakako uticao na to da građani generalno preispitaju to koliko brinu o sebi. "InterNations" je merio ulogu kovida-19 u životima emigranata, ali njegovi nalazi povezani sa pandemijom - nisu uticali na ukupni rang lokacija.\nNa globalnom nivou, 45% ispitanika kaže da je pandemija imala određeni uticaj na njihovo vreme u inostranstvu ili planove da odu u "preko". Iseljenici su Meksiko i Kostariku svrstali na drugo i treće mesto. Kuvajt, Rusija i Japan dobili su posebno niske ocene u kategoriji zbrinjavanja.\nU Kuvajtu je 46% emigranata reklo da se u lokalnoj kulturi "ne oseća kao kod kuće", a 51% je imalo poteškoće u pronalaženju novih prijatelja. U Japanu je samo 45% reklo da se osećaju "kao kod kuće" u dodiru sa lokalcima. Kada je reč o Rusiji, čak 48% se žalilo na život u zemlji čiji jezik ne govore.\nOtprilike 85% ispitanika je reklo da je bilo lako skrasiti se u Meksiku, dok je 91% emigranata opisalo stanovništvo Kostarike kao "opšte prijateljsko". Četiri od pet emigranata u Meksiku reklo je da su zadovoljni svojom finansijskom situacijom, a 84% emigranata iz Kostarike kaže da je njihov raspoloživi prihod domaćinstva "dovoljan ili više nego dovoljan" da se pokriju troškovi.\nNa kraju liste bili su Kuvajt, Italija i Južna Afrika. Kuvajt je sedmi put u osam godina došao na poslednje mesto, zaradivši loše ocene za kvalitet života. Neki emigranti primetili su nedostatak mogućnosti za slobodno vreme. U Italiji je 30% emigranata reklo da je nezadovoljno svojom finansijskom situacijom.\nIseljenici iz Južne Afrike prijavili su niske ocene vezane za sigurnost posla. SAD, koje često ne prolaze dobro u ovakvim anketama, dobile su niske ocene za kvalitet i troškove života. Iseljenici su prijavili odbojnost prema nekim elementima zdravstvenog sistema: samo 20% je bilo zadovoljno njegovom pristupačnošću, a 19% kaže da je kvalitet nege negativan.


U prostorijama Službe za poslove sa strancima danas je pušten u rad Sistem za online registraciju boravka stranaca u Bosni i Hercegovini "e-Stranac". Ovaj sistem namjenjen je za korištenje svim pravnim i fizičkim osobama u Bosni i Hercegovini koje pružaju usluge smještaja strancima koji borave u BiH.\nSvoju zakonsku obavezu, zahvaljujući novoupostavljenom online sistemu, sva pravna i fizička lica sada mogu uraditi na veoma jednostavan, brz i efikasan način. Korištenje ovog sistema osigurava značajnu uštedu sredstava i vremena za obveznike prijave.\nSistem za online prijavu boravka stranaca razvijen je u sklopu projekta „Podrška efikasnom upravljanju migracijama i granicom u BiH”, koji je finansiran sredstvima Vlade Švicarske Konfederacije, a realiziran u saradnji Ministarstva sigurnosti BiH, Službe za poslove za strancima BiH, te Centra za istraživanje politike suprotstavljanja kriminalitetu (CPRC) iz Sarajeva.\nSistem za online prijavu boravka stranaca značajno će unaprijediti kapacitete Službe za poslove sa strancima BiH, koja je nadležna za provođenje Zakona o strancima BiH, u domenu kontrole prijave boravišta stranaca. Kako bi se korisnici sistema upoznali sa njegovim mogućnostima i prednostima u naredna tri mjeseca biće organizirana posebna javna kampanja upoznavanja opšte javnosti te korisnika sistema.\nU toku prošle godine u BiH registrovan boravak 695.000 stranaca, te se taj broj povećava iz godine u godinu. Ovaj sistem unaprijedit će sigurnosni aspekt prijave boravka stranaca, ali i poslužiti za daljnji razvoj turističkog sektora, te rast naplate javnih prihoda.\nSistemu za online registraciju boravka stranaca u Bosni i Hercegovini pravna i fizička lica koja pružaju usluge smještaja strancima, uz prethodnu registraciju, mogu pristupiti putem domene www.estranac.ba.\nSlužba podsjeća sva pravna i fizička lica koja pružaju ovakve vrste usluga da su prema odredbama Zakona o strancima BiH dužna izvršiti prijavu boravka stranaca Službi za poslove sa strancima. Za pružaoce usluga smještaja koji ne provode ove obaveze propisane su i odgovarajuće sankcije.


Nescafe Dolce gusto cappuccino 186g cene\nEPonuda nije internet prodavnica već Vam omogućava da brzo i lako nađete Nescafe Dolce gusto cappuccino 186g po najjeftinijoj ceni. Naš cilj je da kupci budu što bolje informisani o ponudi Nescafe Dolce gusto cappuccino 186g na tržištu Srbije. Vrlo lako nalazite željeni proizvod za kategoriju Espresso kafa cene, ne morate da lutate od sajta do sajta za Nescafe Espresso kafa, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nescafe Dolce gusto cappuccino 186g sa PRODAVCEM. EPonuda ne može da garantuje potpunu tačnost specifikacije i slika za Nescafe Dolce gusto cappuccino 186g. Pre kupovine, podatke za Nescafe Dolce gusto cappuccino 186g proverite na sajtu PROIZVOĐAČA.


RTV BIR - HRW: Hrvatska ne treba da uđe u Šengen zbog postupanja prema migrantima\nHRW: Hrvatska ne treba da uđe u Šengen zbog postupanja prema migrantima Istaknuto\nHrvatskoj ne bi trebalo dozvoliti ulazak u Šengensku zonu zbog postupanja prema migrantima koji u tu zemlju dolaze iz susjedne BiH, navodi se u izvještaju organizacije za zaštitu ljudskih prava Human Rights Watch (HRW).\nU izvještaju HRW kritikuje Evropsku komisiju (EC) jer je prošlog mjeseca saopštila da je Hrvatska spremna za ulazak u Šengensku zonu.\n“Hrvatska nezakonito i nasilno vraća azilante i migrante, zbog čega nema pravo na ulazak u Šengen”, smatra istraživač iz HRW-a za Istočnu Evropu i Balkan Lidija Gal.\nPrema navodima HRW-a, preporuka Evropske komisije šalje poruku da teška kršenja ljudskih prava nisu prepreka za pristup Šengenu.\nU izvještaju se ističe da EU treba da istraži izvještaje o kršenjima ljudskih prava, a ne nagrađuje Hrvatsku. HRW napominje da je dokumentovao kolektivne deportacije migranata iz Hrvatske u BiH i Srbiju od 2016. godine.\nViše iz kategorije: « Ljubljana: Susret muftije slovenačkog i rukovodioca Ureda za društvenu brigu Rijaseta IZ\tOhrid: Dogovorene četiri mjere u okviru inicijative 'Mali Schengen' »


Najbrže rastući portfolio kompanije u poslednjih par godina je segment specijalizovanih vodotopivih i tečnih đubriva pod brendom Fitofert sa kojim Agromarket zaokružuje kompletnu paletu proizvoda u domenu primarne poljoprivredne proizvodnje.\nPoslednjih godina, stručni tim kompanije Agromarket uvodi i bio liniju, odnosno biopesticide i fitovakcine, zaokružujući na taj način ponudu prema oba segmenta proizvodnje - organskoj i konvencionalnoj proizvodnji.\nUz svoje proizvode, Agromarket je zastupnik brendova vodećih svetskih proizvođača pesticida (Syngenta, Du Pont, Dow AgroSciences, Bayer Cropscience, BASF, United Phosphorus, Arysta LifeSciences, Sinochem Ningbo, Agriphar, Spiess Urania, Cheminova, Nissan Chemical Industries, Mio, Zapi, Goemar, Lida, Cinkarna...), domaćih i inostranih selekcionih semenarskih kuća (ZP, KWS, Franchi sementi, Caussade...), proizvoda garden programa (Oregon, Fiskars, ECHO, STIGA, Lawor-wash, Al-Ko, Alpina, Telwin, G.F., Di Martino, Elpumps...), opreme za navodnjavanje (Sunstream, AgroDrip), folija za plastenike (Illeri Plastic) i supstrata (Kekkili).\nNajveća energija tokom godina je ulagana u razvoj stručne službe, koja je na današnji dan najbrojnija stručna podrška poljoprivrednim proizvođačima na terenu. U okviru stručne službe rade saradnici specijalisti za zaštitu bilja, tehnologiju proizvodnje i ishranu bilja. Uspeh ne samo ove službe već i cele filozofije kompanije ogleda se u uspesima proizvođača sa kojima se ostvaruje saradnja. Provereni saradnici svakodnevno prate raznoliku biljnu proizvodnju, predlažu agro i pomotehničke mere, usaglašavaju preduzimanje potrebnih mera zaštite posebno vodeći računa o bezbednoj primeni pesticida, zaštiti onog koji ih primenjuje, očuvanju životne sredine i najvažnije, zdravlju krajnjeg korisnika. Saradnici za ishranu bilja uz pomoć mobilne laboratorije obavljaju analize zemljišta, supstrata i vode, a na bazi toga uz upotrebu najsavremenijeg softvera daju preporuke za proizvodnju.\nKroz integrisani miks koji spaja tradicionalne i moderne alate komunikacije, kompanija Agromarket komunicira sa širokim auditorijumom različitih profila ciljanih javnosti. Stručna predavanja i prezentacije širom celog regiona, stručni časopis Agrosvet koji izlazi već 14 godina, video materijali, komunikacija kroz društvene mreže (www.agromarket.rs, www.agrosvet.rs, www.facebook.com/Agrosvet ) i direktan kontakt kroz SMS servis, kompanijske internet prezentacije - osnova su ukupne produkcije sadržaja koju kompanija plasira kroz svoje navedene, kao i kroz druge, masovne medije.\nVažan deo nastupa na tržištu su i sajmovi koje kompanija organizuje, a koji su pre svega orijentisani na biznis segment. Tradiconalni EXPO kućni sajmovi koje Agromarket krajem februara svake godine organizuje u Beogradu, okupe više od 2500 poslovnih partnera i prijatelja predstavljaju nezvanični početak trgovanja poljorepromaterijalom i garden proizvodima.\nNajdinamičniji segment kompanije koji se najbrže razvija je garden sektor. Brend Villager, sa više od deset godina tradicije, je prepoznat na tržištu kao value for money brend koji svoju poziciju potvrđuje kvalitetnih i širokim portfoliom proizvoda ali i usluga: servis, rezervni delovi, ovlašćena prodajna mreža. Villager je svojim kvalitetom izborio mesto i na zahtevnom tržištu Evropske Unije, u koju se plasman obavlja preko kompanije Villager Slovenija. Uz slovenačko tržište, Villager je dostupan na tržištima Češke, Slovačke, Grčke, Hrvatske, Albanije, Makedonije, Rumunije, Francuske, itd.\nUz brend Villa ger, zaokružen je nastup na tržištu kroz AGM brend koji je pozicioniran u low i hobi segmentu.\nDistribucija proizvoda se odvija kroz rad postojećih 8 distributivnih centara u Srbiji i to Kragujevac, Beograd, Valjevo, Niš, Subotica, Sombor, Sremska Mitrovica i Zrenjanin, a od decembra 2017. godine i najveći i najsavremeniji logistički centar u Inđiji. Razvoz proizvoda se svakodnevno obavlja do više od 3500 malo i veleprodajnih objekata, od čega više od 2000 poljoprivrednih apoteka, poljoprivrednih imanja i zemljoradničkih zadruga, više od 100 hipermarketa i oko 1000 objekata koji prodaju garden proizvode.\nVan granica Srbije, kompanija Agromarket je organizovana kroz predstavništva u Bosni i Hercegovini (Bijeljina, Banja Luka i Sarajevo), Crnoj Gori (Danilovgrad) i Sloveniji (Ljubljana) čime svakodnevno kroz komunikaciju sa svim tržištima, kompanija dokazuje poziciju regionalnog lidera.\nSjedinjavanje proizvodnje i prodaje pod istim krovom stvara uslove za razvoj i jačanje Agromarket Grupe.\nU okviru Agromarket Grupe posluju preduzeća PIK „Južni Banat“ iz Bele Crkve, PD „Zaječar“ iz Zaječara, poljoprivredno dobro ,,Vojvodina'' Starčevo, Fabrika za proizvodnju vodotopivih i tečnih đubriva „Fertico“ iz Niša, preduzeća za doradu semena „Agroseme“ u Kikindi, odnosno „Semenarstvo“ u Šapcu i silosi “Natalinci” u Natalincima i Kragujevcu.\nGodine 2015. u sastav AGM grupe ušla je i Fabrika za proizvodnju i formulisanje sredstava za zaštitu bilja u Bačkom Petrovcu, koja ispunjava sve preduslove da uz snažnu pomoć i podršku matične kompanije izbije u sam vrh domaćih proizvođača pesticida. Istovremeno, zahvaljujući fabrici, povećava se ponuda pesticida čime se kompletira portfolio sredstava za zaštitu bilja Agromarketa.\nU pogonima se proizvode i formulišu preparati tečnih, praškastih i granulisanih formulacija. Prilagođavanje potrebama krajnjih korisnika ogleda se i kroz uvođenje novih linija za pakovanje praškastih pesticida, kao i mogućnosti pakovanja tečnih preparata manjih zapremina. Proizvodnja je koncipirana prema najnovijim standardima Evropske Unije na najsavremenijoj opremi, čime se obezbeđuje maksimalna zaštita čoveka i njegove okoline.\nIza ovako pozicionirane kompanije stoje ljudski resursi kao osnovna vrednost i najveća snaga kompanije. Stručan, iskusan, pouzdan i motivisan tim je osnov uspeha i garancija budućeg uspeha.\nRazvoj je usmeren ka tome da kompanija regionalno postane prepoznata kao kompanija koja stoji iza kvalitetnih proizvoda koji ulivaju poverenje kupcima i čijom upotrebom se omogućava profitabilna proizvodnja koja čuva životnu sredinu, kao garant za proizvodnju zdravstveno bezbedne hrane, kao neko ko sa punim razlogom može da kaže - NAMA VERUJU.


Da li će biti izbora: "Kupovina vremena" ili "osvežavanje mandata"? - Nedeljnik\nPredsednik SNS Aleksandar Vučić održao je sinoć u hali "Pinki" u Zemunu sastanak sa oko 3.000 članova Izvršnog odbora i beogradskog odbora te stranke, a jedna od tema bili su i vanredni parlamentarni izbori.\nČlan predsedništva SNS-a Nebojša Stefanović potvrdio je informaciju o sastanku i naveo da je Vučić prisutnima rekao da odluka o vanrednim izborima "nije ni laka, ni brza", da je povoljan momenat za stranku da se oni dogode, ali da treba "gledati šire interese".\n"Mi smo uvek spremni za izbore, ali treba videti da li je u ovom trenutku to dobro za Srbiju", kazao je Stefanović i dodao da u SNS-u u ovom trenutku razmatraju šta je u interesu Srbije i kada budu "formirali mišljenje" šta je najbolje za Srbiju, sa tim ce "izaći".\nPolitički analitičar Dragomir Anđelković rekao je za N1 da rešavanje pitanja Kosova ne vidi kao povod za izbore, kao ni eventualnu zabrinutost zbog protesta koji se pet subota održavaju u Beogradu.\n"Vlast je rekla da će svako rešenje za Kosovo biti potvrđeno na referendumu, rečeno je pitaće se narod, na način koji je jasan, radi se o referendumu. Prosto, to je pitanje za celu naciju. Ni na koji način ne povezujem izbore s kosovskim pitanjem. Vlast ima stabilnu većinu da se upusti u rešavanje kosovskog pitanja, a koje i ne deluje da je moguće da se uskoro reši", kazao je Anđelković.\nNovinar i programski direktor Demostata Zoran Panović rekao je da bi vlast eventualnim vanrednim parlamentarnim izborima "osvežila svoj mandat i kupila sebi koju godinu". Panović je dodao i da je razlog za evetualne vanredne izbore "kupovina vremena".\n"Pokazuje se da je posle svakih izbora demokratija sve gora. Podsetiću da se 2016. godine u noći tih izbora dešava incident sa Savamalom, i kada pogledamo situaciju od tada, sada je mnogo gore, pogoršana je atmosfera, gubi se bazična mogućnost komunikacije vlasti i opozicije oko elementarnih stvari", kaže Panović.\n"Uvek sam govorio da bi vanredni parlamentarni izbori imali smisla samo kao izbori za ustavotvornu skupštinu. Ali, mislim da o tome niko ne razmišlja sada, to je totalno deveta rupa na svirali. Izbori su ovde taktičko pitanje. Vlast, iako ima najviše glasača, ima taj revolucionarni karakter, oni moraju da se zaokruže u svakoj mesnoj zajednici", rekao je Panović.\n"Danas opozicija ima više medijskog prostora nego kada su naprednjaci imali kada su došli na vlast, jer je tada postojala atmosfera za promenu", kazao je Anđelković. On je dodao da sada ni pristalice Saveza za Srbiju ne veruju da mogu da pobede Vučića.\nPanović, međutim, smatra da su poslednji protesti povratili samopouzdanje opoziciji.\nMinistar unutrašnjih poslova i potpredsednik SNS Nebojša Stefanović rekao je i da su na sinoćnjem sastanku izvršnog i beogradskog odbora te stranke razgovarali i o tome da daju podršku skupu kod Hrama Svetog Save tokom posete ruskog predsednika Vladimira Putina.\n"Razgovarali smo o tome da damo podršku na skupu kod Hrama Svetog Save 17. januara. Biće prisutni Vučić i Putin i oni će se obratiti građanima. Želimo da se kao stranka okupimo", kazao je Stefanović.\nGovoreći o skupu podrške, analitičari su istakli da Putin svakako uživa veliko poverenje građana u Srbiji.\n"Istraživanja pokazuju da je Putin jako popularan u Srbiji, a za to postoji razlog - ne otima nam Rusija Kosovo, već zapadni faktori. Ne otima Rusija ingerencije Republici Srpskoj, Rusija pomaže Srbima u odbrani nacionalnih interesa, a gleda i svoje, ali ti interesi korespondiraju s našim. Tako da, i da niko ne organizuje doček Putina, mnogo njih bi izašlo na ulice da ga pozdrave", kazao je Anđelković.\nPanović je istakao i da će skup, s jedne strane, biti prilika da Vučić pokaže koliko je jak, ali i da napravi jednu vrstu kontramitinga.


Kompanije poznate po smartfonima – prave automobile\nIzvor: Danas, 14.Nov.2019, 01:11\nU današnje vreme nije neobično da se nekoliko različitih tržišta spajaju u jedno. Tako imamo informacione tehnologije u medicini, medijima, kao i u automobilima. Članak Kompanije poznate po smartfonima – prave automobile se pojavljuje prvo na Dnevni list Danas.\nU bolnicama u Beogradu manjak mesta za obolele od raka\nPravda i Vreme pišu još i o opasnim zonama za američke brodove ali i o lečenju obolelih od raka u Zavodu za radijumterapiju. Članak U bolnicama u Beogradu manjak mesta za obolele od raka se pojavljuje prvo na Dnevni list Danas.


Izvještaj Savjetu bezbjednosti UN: Zatvoriti OHR – mojKontakt portal – Radio Televizija Kontakt\nIzvještaj Savjetu bezbjednosti UN: Zatvoriti OHR\nPrisvajanje doslovno neograničenih političkih ovlašćenja visokog predstavnika nad BiH je pravno neodbranjivo, a nastavak njegovog prisustva guši demokratski razvoj BiH, saopšteno je iz Biroa Vlade Republike Srpske za odnose s javnošću.\nU izvještaju se opisuju napori Vlade Republike Srpske usmjereni ka jačanju ekonomije Srpske kroz provođenje dalekosežnih ekonomskih reformi, radi poboljšanja njenog poslovnog okruženja, te kroz kontinuirano usklađivanje njenih zakona i propisa sa standardima EU.\nIzvještaj, takođe, pojašnjava zbog čega je decentralizovana struktura BiH, propisana Ustavom BiH, Aneksom četiri Dejtonskog sporazuma, i potpuno usklađena sa članstvom u EU, od suštinske važnosti za budućnost BiH.\nOvaj izvještaj prikazuje i potrebu za reformom pravosudnih institucija BiH, da bi se, uprkos otporu ovih institucija, promjenama dostigli evropski standardi.\nU izvještaju je pojašnjeno da već duže vrijeme postoji snažan međunarodni konsenzus da BiH ne predstavlja prijetnju miru, te da poslije skoro 18 godina mira i napretka u BiH više nije potrebno da Savjet bezbjednosti UN djeluje u skladu sa poglavljem sedam Povelje UN, s obzirom da ne postoji “prijetnja miru, kršenje mira ili akt agresije”.\nRepublika Srpska, kao jedna od strana potpisnica svih aneksa koji čine Dejtonski sporazum, redovno dostavlja svoje izvještaje Savjetu bezbjednosti UN, uoči njihovog polugodišnjeg zasjedanja o temi situacije u BiH.\nOvaj deseti izvještaj Republike Srpske Savjetu bezbjednosti UN odnosi se na period od maja do oktobra ove godine.\nSNSD neće sutra odlučivati o funkcijama u Savjetu ministara?


Чубриловић честитао 9. мај: Антифашизам је универзална вриједност | Јадовно 1941.\n“Neophodno je i danas podsjetiti da je antifašizam univerzalna vrijednost, stav cijelokupnog čovječanstva naspram jedne od najmračnijih pojava u istoriji i da narod koji nije opredijeljen ka antifašizmu nema budućnosti. Srpski narod dao je značajan doprinos u toj borbi. U Drugom svjetskom ratu stradalao je više od milion Srba“, istakao je predsjednik Čubrilović.\n“Taj put je bio put stradanja, ali smo se priključili velikim silama u pobjedi nad fašizmom. Tu baštinu nikada ne možemo i ne smijemo da zaboravimo“, podvukao je predsjednik Narodne skupštine Republike Srpske.\n“Postoje oni koji bi da izvrše reviziju istorije u kojoj narodi i države koji su najviše stradali u antifašističkoj borbi danas treba da budu minimizirani, a nekadašnji saveznici fašista zaboravljeni. To se neće dogoditi sve dok je antifašistička svijest u našem narodu jaka i svakodnevno opominje da smo toj u toj borbi dali i više nego što smo imali, više nego bilo koji drugi narod na Balkanu“, naglasio je Čubrilović.\n“Zato je Dan pobjede nad fašizom prilika kada, sa najvećom zahvalnošću, poštovanjem i dostojanstvom, odajemo poštu svim stradalima koji susvojim životima doprinijeli slamanju njemačkih, kvislinških i ustaških snaga u Drugom svjetskom ratu. Naša je dužnost da njegujemo tekovine antifašističke borbe i iskreno izrazimo zahvalnosti žrtvama naših otadžbinskih ratova, da se dostojno poklonimo onima koji su dali svoje živote, posebno onima koji su nevino stradali na svim bojištima i stratištima srpskog naroda“, zaključio je predsjednik Narodne skupštine Republike Srpske.


Ovo je otkrio njihov trener, Jirgen Klop.\n"Bio je to jedan sastanak opšteg tipa. Jer, kada se bodovi posmatraju u takmičenjima u kojima učestvujemo, mi stojimo dobro, ali nije osećaj da je tako. Prošle godine je na našim mečevima lopta 'letela' od jednog drugog igrača, sada samo na nekoliko utakmica, a pritom Mančester siti i Čelsi imaju odličnu sezonu sada", rekao je nemački stručnjak.\nJirgen Klop na Marakani\nU nedelju će njegova ekipa igrati protiv Fulama, čiji je strateg Slaviša Jokanović, ali je Klop povukao paralelu sa - Slovenijom.\n"Sada se sve svodi na našu reakciju na ono što se desilo u utorak (u Beogradu). U nedelju nas, međutim, čeka drugačije takmičenje. Mislim, Crvena zvezda nije, uz dužno poštovanje, prošlogodišnji Maribor (kog je Liverpul pobedio sa 0:7 u Ligi šampiona, prim. aut.). Imala je Zvezda trojicu igrača pozadi, a imala je i onakvu atmosferu. Bilo je drugačije kada smo s njom igrali kod kuće", rekao je trener kluba sa Enfilda.\nOn, međutim, ne očajava.\n"Uvek možemo da budemo bolji. Uvek. Desile su nam se te dve utakmice, Zvezda i Napoli... Ali, posmatrajući našu igru u ovoj sezoni, može se reći da je ona za sada bila prilično uspešna", istakao je menadžer Crvenih.\nZvezdu je pomenuo još jednom ovog petka, i to kada je upitan o stanju kapitena Džordana Hendersona, koji je propustio gostovanje na Marakani:\n"Kada nam on nije dostupan, svakako da nam nedostaje. Voleo bih da mogu da kažem da bi 'Hendo' promenio čitavu utakmicu protiv Zvezde, ali... Čitav taj meč je bio čudan. A opet, susret sa Arsenalom koji je tom gostovanju u Beogradu prethodio - bio je apsolutno okej", rekao je Jirgen Klop.


Severna Koreja ispalila raketu pre sastanka Tramp-Ši Đinping\nLjudi gledaju TV izveštaje o raketnoj probi Severne Koreje na železničkoj stanici u Seulu, Južna Koreja, 5. aprila 2017. (AP Photo/Lee Jin-man)\nSeverna Koreja izvela je test balističke rakete, samo 48 sati pre sastanka američkog i kineskog predsednika, Donalda Trampa i Ši Đinpinga, koji bi trebalo da raspravljaju o nuklearnim ambicijama Pjongjanga.\nProjektil je ispaljen u Istočno more rano u sredu i leteo je oko 60 kilomentara, saopštio je u tekstualnoj poruci južnokorejski Udruženi generalštab.\nSvako lansiranje objekta koji koristi balističku raketnu tehnologiju je kršenje rezolucija Saveta bezbednosti Ujedinjenih nacija, ali Sever prkosi zabrani i smatra ga za kršenje svog suverenog prava na samoodbranu i bavljenje istraživanjem svemira.\nPredsednik Doland Tramp govori u prisustvu premijera Japana Šinzoa Abea, prilikom davanja izjava o Severnoj Koreji u Mar-a-Langu na Palm biču, Florida, 11. februara 2017.\nLansiranje nakon Trampovih pretnji\nLansiranje u sredu dogodilo se nakon što je Tramp zapretio da su SAD spremne da nastupe samostalno i dovedu Sever u red, ukoliko to Kina ne uradi.\nAmerički državni sekretar Reks Tilerson izdao je kratko saopštenje iz Vašingtona kao odgovor na poslednji test Pjongjanga - "Sjedinjene Države su dovoljno govorile o Severnoj Koreji. Nemamo daljih komentara".\nTokom putovanja u Južnu Koreju prošlog meseca, Tilerson je odbacio dugotraju politiku Vašingtona, "strategijsko strpljenje", u odnosu prema usamljenom režimu. "Ispitujemo novi set diplomatskih, bezbednosnih i ekonomskih mera", rekao je. "Sve opcije su na stolu".\nDržavni sekretar SAD Reks Tilerson posmatra južnokorejskog ministra inostranih poslvoa, Jun Bjung-Sea dok govori tokom zajedničke konferencije za novinare u Seulu, 17. marta 2017.\nSeverna Koreja odgovara na oštre reči\nMinistarstvo spoljnih poslova Severne Koreje napalo je Vašington zbog njegovog oštrog govora i zbog združene vojne vežbe sa Južnom Korejom i Japanom, koja je u toku, a koju Pjongjang vidi kao čin pripreme za invaziju.\n"Nepromišljene akcije" vode ka zategnutoj situaciji na Korejskom poluostrvu do "ivice rata", citirala je zvanična KCNA novinska agencija portparola ministarstva.\nJužnokorejski obaveštajci upozorili su krajem marta da bi Severna Koreja mogla da detonira nuklearni uređaj u prvim nedeljama aprila, kako bi "zasenila" samit SAD-Kina.\nTokom sastanka sa kineskim kolegom Vang Jiom, ranije ovog meseca, Tilerson je rekao da su tenzije na Korejskom poluostvrvu dosegle "vrlo opasan nivo".\n"Mislim da delimo zajedničko gledište i osećaj da su tenzije na poluostrvu vrlo visoke sada", rekao je Tilerson. "Zajedno ćemo raditi da vidimo da li možemo da dovedemo vladu u Pjongjangu do tačke odakle će želeti da zauzmu drugačiji kurs - da naprave korekciju kursa - i udalje se od razvoja nuklearnog oružja".\nČetiri rakete ispaljene u martu\nProšlog meseca, Severna Koreja ispalila je četiri balističke rakete u more u blizini Japana, kao odgovor na zajedničke vojne vežbe snaga SAD i Južne Koreje, koje Sever vidi kao pripremu za rat.\nTri rakete letele su oko 1.000 kilometara i pale u japanske vode, saopštio je Pentagon. Američki zvaničnici saopštili su da su rakete bile srednjeg dometa i da nsu predstavljale pretnju po Severnu Ameriku.


Slobodno srpski sa Miodragom Milićevićem\nU 376. emisiji Slobodno srpski gostovao je direktor NVO “Aktiv” Miodrag Milićević. U intervjuu Budimiru Ničiću on je rekao da je kosovsko društvo, nakon što je pre 12 godina Kosovo proglasilo nezavisnost i dalje u tranziciji, koja je opterećena mnogobrojnim problemima.\n“Ti problemi su pre svega na unutrašnjem planu, posebno odnosi između Srba i Albanaca, ali tu su i problemi na relaciji Beograd – Priština, što je i ključni izazov kosovskog društva u celini”.\nIpak, smatra Milićević, u pojedinim segmentima Kosovo je u poslednjih 12 godina i napredovalo.\n“Pre 12 godina je gotovo bilo nezamislivo da se u Prištini organizuje bilo kakva vrsta konferencije gde bi bili podjednako zastupljeni Albanci i Srbi ukljujući i novinare, a međusobni odnosi budu u duhu tolerancije”.\nGovoreći o odnosima Beograda i Prištine posle 2008. godine, kada je Kosovo proglasilo nezavisnost, Milićević je kazao da je Briselski sporazum iz aprila 2013.godine doprineo relaksaciji odnosa, ali da je ostao u senci konstantnih pokušaja i jedne i druge strane da budu dominantni.\n“Ako pričamo o kosovskoj strani, nekako sam uvek bio pod utiskom da je teritorija uvek bila bitnija od ljudi i u tom smislu vidim da je proces integracije bio samo čisto puko interesovanje za teritoriju, ali ne i za potrebe stanovništva u celini. S druge strane, Beograd ima veoma jasnu politiku prema Kosovu. Držali su se do jednog momenta isključivo i jedino Rezolucije 1244, do momenta dok se nije počelo sa tehničkim razgovorima 2011.godine, koji su rezultirali konkretnim dogovorom 2013. godine. Međutim i taj napredak je u gotovo svim sferama bio prožet problemima i međusobnim optužbama različitih karaktera. Znači sećamo se situacije u 2013., 2014. i 2015. Godine, sa koliko problema je krenula implementacija sporazuma, jer nije bilo lako primeniti tako nešto konkretno kada je sever u pitanju”.\nDirektnim dijalogom do stabilnosti\nMilićević, koji je na čelu nevladine organizacije koja je nedavno organizovala dvodnevni forum na temu „Direktan dijalog kao sredstvo regionalne stabilnosti“, kaže da je neophodno pokrenuti dijalog unutar civilnog društva.\n“Apsolutno sam uveren u tako nešto. Zapravo, recimo taj proces u kome ja vidim ključnu ulogu civilnog društva koja će biti primarni kontakt između dve zajednice, trebalo bi zapravo da relaksira buduće odnose između Srba i Albanaca. Mi smo za taj forum kandidovali šest tema, imali smo više od 25 panelista i zavidan broj prisutnih i iz diplomatskog kora, i iz albanske, i srpske zajednice, kako sa Kosova tako i Srbije. Ključna poruka koju smo poslali jeste da smo mi kao civilno društvo okrenuti ka jednoj potpuno drugačijoj vrsti komunikacije, gde smo pokazali i dokazali sposobnost da komuniciramo na teške teme, jedni sa drugima i da to zapravo treba da bude model”.\nDepolitizovati ključne teme\nMilićević smatra da bi prvi korak ka putu do trajnog mira između Beograda i Prištine trebalo da bude “depolitizacija ključnih tema” koje nisu i ne bi trebalo da budu viđene politički.\n“Tu pre svega mislim na ekonomske teme, na teme koje se dotiču običnih građana, koji nikada nisu u ovom procesu pregovora bili predmet dijaloga dveju strana. To su stvari koje moraju da kandiduju i jedna i druga strana, jer je očigledno ovaj vakuum zbog nepostojanja razgovora, očigledno ostavio prostor gde su različite izjave i različiti signali i s jedne i s druge strane dolazili, a koji generalno nimalo nisu išli ka pomirenju. Naprotiv, i jedna, i druga strana imaju evidentno visok stepen nepoverenja i to je jako teško obnoviti”, rekao je Miodrag Milićević u emisiji Slobodno srpski.


Ukoliko se nešto drastično ne izmeni u Prištini, u perspektivi dugoročan status kvo - Politika - Dnevni list Danas\nPočetna » Politika » Ukoliko se nešto drastično ne izmeni u Prištini, u perspektivi dugoročan status kvo\nSagovornici Danasa o ishodu briselskog sastanka srpskog predsednika i kosovskog premijera uz posredovanje EU\nM. Stojanović17.06.2021. 18:00\nRezultat najnovije runde političkih pregovora Beograda i Prištine ne budi nikakav optimizam u mogućnost postizanja dogovora, budući da su pregovarači izneli suprotstavljena gledišta o svim važnim pitanjima u dijalogu.\nTo ocenjuju za Danas stručnjaci za odnose u ovom regionu, komentarišući ishod prekjučerašnjeg sastanka srpskog predsednika Aleksandra Vučića i kosovskog premijera Aljbina Kurtija, održanog u Briselu, uz posredovanje zvaničnika EU, Žozepa Borela i Miroslava Lajčaka. Naši sagovornici smatraju da su obe pregovaračke strane, naročito prištinska, izrekle populističke ocene, koje nemaju mnogo veze sa realnošću.\nMilica Andrić Rakić, menadžerka u organizaciji NVO Nova društvena inicijativa iz Kosovske Mitrovice, ukazuje da su “dve strane uvek imale dijametralno suprotne stavove, a danas su čini se, oni najudaljeniji do sada”.\n– Imajući u vidu zahteve koje je Kurti izneo, a koji se svode na predlog – prvo priznanje, a onda uspostavljanje Nacionalnog veća za srpsku zajednicu, ne vidim kako ovaj proces može dalje da se nastavi. Ukoliko se nešto drastično ne izmeni u Prištini, u perspektivi je dugoročan status kvo i zamrzavanje stanja na terenu. Kosovo je posredstvom pojedinih savetnika i analitičara koji gaje simpatije prema Kosovu, ali im ne čine usluge pristrasnim analizama, uljuljkano u uverenju da su ovo rane dvehiljadite i da će međunarodna zajednica nastaviti da velikodušno finansijski i politički podržava konsolidaciju kospvskih institucija. To, verijem, nije slučaj a vreme neće biti prijatelj ni jednima ni drugima, poručuje Andrić Rakić.\nPovodom najave da će naredna runda političkog dijaloga na najvišem nivou biti održana do kraja jula, sagovornica Danasa napominje: ”Česti sastanci bez usaglašene agende ne znače mnogo. Mada ako ima volje postoje dogovori čija implementacija može da se poboljša, poput verifikacije diploma, civilne registracije i slobode kretanja”.\n– Svaki pomak u tim oblastima bi mnogo značio za građane na terenu. Međutim, Kurtijeve najave o stavljanju na sto teme preuređenja CEFT-e, ukazuju na to da je on na dijalog ne gleda kao nešto gde mogu da se reše problemi građana već gde može da se pokrenu regionalna pitanja. Što s druge strane, bez prisustva tih drugih zemalja opet nema mnogo smisla, naglašava Milica Andrić Rakić.\nPrema mišljenju Marka Jakšića, pravnika i bivšeg odbornika u Skupštini Opštine Severna Mitrovica ispred GI SDP, koju je predvodio Oliver Ivanović, ishod razgovora “dvojice balkanskih populističkih lidera je više nego očekivan, i bio je predvidiv i pre početka samih pregovora”.\n– Novo rukovodstvo u Prištini posebno premijer Kurti, zauzeli su više nego rigidne stavove i pozicije, koji dijalog vode u ćorsokak. Demagogija kojom se služe, puna usta jednakosti „građana“ na Kosovu a suštinako protivljenje svemu što bi lakšim učinilo život kosovskim Srbima, bilo to formiranje famozne ZSO (zajednice srpskih opština, prim. nov.), kao i namera da se sprovedu ideje o ujedinjenju Mitrovice ili ukidanju srpskog jezika kao službenog, uz sve češće incidente na terenu i napade da imovinu Srpske pravoslavne crkve, dovode do dodatnog zaoštravanja koje može da podseti na situaciju neposredno pred mart 2004. godine, ukazuje Jakšić.\nSagovornik Danasa konstatuje da “insistiranje na priznanju Kosova uz nespremnost da se za isto bilo šta ponudi, uz odbijanje sprovođenja već postignutih dogovora, osim što utiču da Kurti sve više podseća na Miloševića, liči na nešto što međunarodna zajedinca koja je očigledno rešena da završi sa nerešenim problemima na Zapadnom Balkanu neće još dugo tolerisati”.\n– U suprotnom, dogovora Beograd i Prištine neće biti narednih 20-30 godina, međuetničke tenzije će rasti, dok će se izolovano Kosovo bez vizne liberalizacije i evropske perspektive, a sa novim „progresivno“ populističkim liderima baviti prošlošću i „genocidom“, reciprocitetom i državnošću na papiru, ali tako nespremno za kompromise biće i kočnica Srbiji na putu ka članstvu u EU, zaključuje Marko Jakšić.\nKomentarišući Kurtijevo odbijanje da se formira zajednica srpskih opština, i njegov predlog da se umesto toga uspostavi nacionalni savet za Srbe na Kosovu, Igor Novaković, direktor istraživanja ISAC fonda, navodi: ”to je u skladu sa onim što on podrazumeva pod reciprocitetom”.\n– Međutim, meni se čini da on uopste nije ušao u suštinu šta nacionalni saveti podrazumevaju, koja prava imaju, i, na kraju, kako se sve to uklapa u ustav Kosova. Tako da mislim da je to samo parola kojom želi da se stvori impresija konstruktivnosti, dok istovremeno odbija implementaciju onoga što je do sada dogovoreno. Njegova vlada ako želi može sama da počne rad na stvaranju nacionalnih saveta, kao što je to uradila Srbija, kaže Novaković.\nAleksandar VučićAljbin KurtiBeogradBriselbriselski dijalogEUigor novakovicKosovoMarko JakšićMilica Andrić RakićMiroslav LajčakPrištinaSlobodan MiloševićSPCŽozep BoreljZSOBeogradPriština


Kroz projekat NeurNet pacijenti sa epilepsijom imaće bolji tretman - CdM\nKroz projekat NeurNet pacijenti sa epilepsijom imaće bolji tretman\nAudio-vizuelna komunikacija, daljinska dijagnoza, razmjena medicinskih podataka, mišljenja, konsultacije i druge medicinske usluge između referentnih centara i bolnica u realnom vremenu, benefiti su projekta NeurNet, koji će doprinijeti smanjenju broja transporta i poboljšanju kvaliteta života pacijenata sa epilepsijom i Parkinsonovom bolešću.\nTo je saopšteno na edukativnom događaju u Herceg Novom u okviru pomenutog projekta.\nGeneralna direktorica Direktorata za ekonomiku u zdravstvu i projekte Milica Škiljević kazala je da je projektom predviđeno i opremanje bolnica savremenim EEG uređajima s video nadzorom, računarskom opremom, izrada aplikacije i instaliranje zajedničkog video-konferencijskog sistema.\n“Navedeno će doprinijeti jačanju kapaciteta bolnica i unaprediti kvalitet pruženih usluga“, navela je Škiljević.\nMinistarstvo zdravlja Crne Gore, kako je rekla, ulaže velike napore u jačanje kapaciteta zdravstvenih ustanova kroz ulaganje u infrastrukturu, opremu, a naročito, kako je dodala, u edukaciju kadra.\n„U tom smislu, posebno ističemo uvođenje telemedicinskih servisa u Crnoj Gori, koji će imati poseban značaj u pojedinim djelovima Crne Gore, gdje je ograničeno brzo i efikasno pružanje zdravstvenih usluga“, istakla je Škiljević.\nPrema njenim riječima projekat je podijeljen u tri faze, a prva faza obuhvata spajanje Kliničkog centra Crne Gore (KCCG) sa opštim bolnicama u Beranama, Baru i Pljevljima.\n„U sva četiri centra obezbijeđeni su posebni prostori i savremeni uslovi za rad i mogućnost da ljekari dijagnostičke nalaze koji su urađeni u regionalnim centrima (UZ, CT, MR i sl.) odmah pošalju u jedinstvenu bazu, uz poštovanje svih zdravstvenih normi u razmjeni ličnih podataka pacijenata“, kazala je Škiljević.\nDruga faza projekta, kako je pojasnila, podrazumijeva umrežavanje sa ustanovama i institucijama iz regiona sa kojima su sklopljeni ugovori dok je u trećoj fazi, kako je dodala, predviđeno umrežavanje sa referentnim centrima iz cijelog svijeta.\n„Kroz razvijanje ove mreže napravićemo sistem koji će se koristiti u rijetkim, ali veoma važnim trenucima kada nije moguće naći rješenje u regionu za naše pacijente“, kazala je Škiljević.\nProjekat NeurNet rezultat je saradnje Federalnog ministarstva zdravstva Bosne i Hercegovine, Ministarstva zdravlja Crne Gore i Hrvatskog zavoda za telemedicinu.\nTagoviepilepsija Opremanje pacijenti Parkisonova bolest


Italijanska vlada dozvolila prisustvo navijača na EP u fudbalu! – Sport\nPredsednik Fudbalskog saveza Italije (FIGC) Gabrijele Gravina potvrdio je danas da je tamošnja vlada dozvolila povratak navijača na Olimpijski stadion u Rimu za ovogodišnje Evropsko prvenstvo.\n„To je dobro za zemlju, ne samo za sport“, rekao je Gravina, preneli su italijanski mediji.\n„Posebno želim da zahvalim ministru zdravlja, jer je zatražio od Tehničko-naučnog komiteta (CTS) da pronađe najbolja rešenja, koja će omogućiti prisustvo navijača na stadionu Olimpiko u Rimu za Evropsko prvenstvo“, rekao je Gravina.\nFudbal, Međunarodni fudbal, Priča dana, VestiNavijači na stadionima


Oni su „krivi” za kul BG festivale - ebart\nOni su „krivi” za kul BG festivale\n03. Decembar 2013. godine\nAna Jovanović i Mladen Petrović, poslovni i životni saputnici, “krivi” su za postojanje Festivala nauke, koji će svoje sedmo izdanje imati od 5. do 8. decembra. I ne samo to, isti autorski tim zaslužan je i za “Noć muzeja” i redove koje u večernjim satima, negde s proleća, posmatramo ispred muzeja i galerija.\nAna Jovanović i Mladen Petrović\nENTUZIJAZAM - Imaju vrhunske profesionalce kao saradnike i sreću da uživaju u svom poslu. Razmišljaju više o samoodrživosti nego profitabilnosti i isključivo o događajima i ljudima koji život čine kvalitetnijim. Kažu i da im je najveći kompliment kada čuju da na njihove manifestacije dolaze “normalni ljudi“.\n- Kada od roditelja čujemo da im je Festival nauke jedina prilika da odvedu dete negde drugde, a ne u igraonicu u tržnom centru ili kada za Noć muzeja čujemo od mlađih saradnika: “Da nemam devojku, tražio bih je na Noći muzeja”, u smislu da okuplja neki fini svet - kaže Mladen.\nNakon četvrtog izdanja Noći muzeja, poželeli su da se oprobaju i u promociji prirodnih nauka.\n- Videli smo festival nauke u Edinburgu i ostali fascinirani ovim događajem. Popričali smo sa nekoliko ljudi koji su nam u međuvremenu postali stalni saradnici i početkom 2007. krenuli u realizaciju prvog Festivala nauke - kaže Ana.\nPo uzoru na ovaj, u međuvremenu je nastalo 28 festivala širom Srbije. Ispostavilo se da su bili u pravu i da je postojala potreba za ovom vrstom promocije nauke i obrazovanja.\n- Živimo u doba spektakla i dve različite stvari su festivalski događaji i stvaranje kulturnih navika, za šta je potreban kontinuirani, zajednički napor institucija kulture i obrazovnog sistema. Noć muzeja je jedna od retkih manifestacija koje se sa skoro podjednakim uspehom održava u više od 80 zemalja sveta. Kod nas je zbog situacije u muzejima drugačije, ali osnova je svugde ista: ponuditi zanimljive programe u večernjim časovima, kada ljudi imaju više slobodnog vremena. Netipičnim muzejskim sadržajima želimo da privučemo publiku koja inače ne ide u muzeje, sa idejom da se kod barem kod jednog dela nove publike probudi ljubav i radoznalost prema našoj baštini - ističe Mladen.\nSa 20 na tri odsto javnog budžeta\nOPSTANAK - Iz godine u godinu postavlja se i pitanje opstanka i ova dva festivala. “Ove godine, Festival nauke treba da preživi pad udela sredstava iz javnog budžeta sa 20 odsto, koliko je imao prethodnih par godina, na oko tri procenta. Opstaju privatne inicijative koje su zasnovane na entuzijazmu, a druga je vrsta problema što se u skoro svim sferama društva vidi nedostatak volje i nemoć države da uspostavi sistem koji funkcioniše”, zaključuju sagovornici.\nMLADEN U DVE CRTICE\nZanimanje: filmski producent\n- Svi muzeji koji rade i shvataju da u stvari postoje zbog posetilaca.\nDa ste ministar kulture..\n?- Kao neko čije je radno iskustvo vezano za male i efikasne timove verovatno bih prvo pokušao da pojednostavim birokratske procedure. Drugi korak bio bi obaveza odlaska poslanikai članova Vlade u muzeje i pozorišta na mesečnom nivou.\nANA U DVE CRTICE\nZanimanje: grafička dizajnerka\nNeostvarena poslovna želja?\n- Da imamo prostor u kome bismo 365 dana godišnje mogli da se bavimo našim poslom. Do tada, da se Noć muzeja održava dva puta godišnje, a da Festival nauke okupira ceo grad i da traje dve nedelje.\nDa ste ministarka nauke...?\n- Izdvojila bih nauku iz Ministarstva obrazovanja i dala ostavku.


Nedelja ponosa 2018 – Ponos\nby admin 25 Septembra, 2018\nNedelja Ponosa otvorena je svečanom ceremonijom u Skupštini Beograda u prisustvu predstavnika svih organizacija koje učestvuju u organizaciji Beograd Prajda i brojnih predstavnika stranih institucija u Srbiji među kojima je bio i šef Misije OEBS u Srbiji Andrea Oricio.\nCrvenu vrpcu je presekao šef misije Saveta Evrope u Srbiji Tim Kartrajt i proglasio Nedelju ponosa otvorenom poželevši dobrodošlicu svima ocenivši da Nedelja i Parada ponosa predstavljaju širu podršku iskazivanja različitosti u društvu.\nOdmah nakon svečanog otvaranja, aktivisti su se uputili u Skupštinu Srbije kako bi svih 250 poslanika dobilo pismo u kome se se navodi da su pripadnici LGBT+ zajednice i dalje izloženi diskriminaciji i ukazuje na probleme sa kojima se susreću.\nSve aktivnosti i dešavanja u okviru ovogodišnje Nedelje ponosa su zabeležile ogromno interesovanje i rekordnu posetu, što organizatorima koji su se i za ovu godinu potrudili da uvaže sve sugestije u vezi programa daje dodatni vetar u leđa da sledeće godine budu još bolji.\nNajviše pažnje privukli su:\nPosetioci Delikatesnog ponedeljka u KC Gradu mogli su da uživaju u umetnosti pripremanja delikatesnih jela za vegane i non-vegane koje je pripremila ketering kompanija „Madeleine“. Svi koji su imali priliku da ove večeri degustiraju ponuđene specijalitete iz KC Grada su otišli potpuno oduševljeni i složni oko toga da je ovo bio „najukusniji“ event u okviru Nedelje ponosa…\nQueer salon u poslednjih sedam godina okuplja umetnikE iz različitih sfera koji su određeni aspekat svog stvaralaštva posvetili LGBT i kvir subkulturi. Cilj ovogodišnjeg salona bio je da tematizuje i mapira queer umetničku produkciju, odnosno problem definisanja queer umetnosti kao takve kroz stvaralaštvo trojice fotografa.\nIvan Mađinca se predstavio serijom portreta “Feed your pets” koja predstavlja bunt prema sociološkim pojavama današnjice.\nAleksa Bartol student katedre Kamere na FDU u okviru Queer salona je predstavio seriju fotografija kao podsetnik i uspomene na bliskost i lepotu ljudskih osećanja.\nAleksandar Crnogorac se predstavlja serijom fotografija nastalim u pariskom klubu La Loco tokom jedne od redovnih nedeljnih žurki Esqualita namenjenih transrodnoj i transvestitskoj zajednici.\nPREDAVANJE ZORICE MRŠEVIĆ – ISTOPOLNE PORODICE (I NJIHOVA DECA) IZMEĐU MITA I STVARNOSTI\nKakvo je stanje istopolnih partnerstva u Srbiji i drugim zemljama Evropske Unije? Kakve su predrasude kad pominjemo istopolne partnere i decu ili brak. Zašto ljudi još uvek misle da je tradicionlana nuklearna porodnica jedina prava porodnica? I kako bi bila tretirana deca istopolnih familija? Ovo su samo neka od pitanja na koja je odgovorila Zorica Mršević tokom predavanja održanog drugog dana Nedelje Ponosa u “KC Gradu”.\nKROKODIL DEBATA: POSTOJI LI GEJ KNJIŽEVNOST?\nDa li postoji gej kreativnost i gej književnost i šta ih kao takve određuje, raspravljalo se na debati udruženja “Krokodil” čiji je moderator bio Vladimir Arsenijević, pisac i direktor Krokodilovog centra za savremenu književnost. U debati su pored njega učestvovali i Marija Knežević, autorka, Tanja Rosić, književna teoretičarka i izdavač Ivan Bevc.\nREMARKEROV PODCAST LIVE – BILJANA SRBLJANOVIĆ\nPosebno, rođendansko, izdanje Remarkerovog Podcasta “Zadovoljstva u tekstu” desilo se u “Krokodilu” u okviru Nedelje ponosa. Emisija je bila specifična, ne samo zato što je rađena “uživo”, već i zato što su obrađivane čak tri teme: britanska mini-seriju “A very English scandal”, prvi kosovski film sa gej tematikom “Martesa”/”Brak” (gde je Keller izjavljivala ljubav glumcima) i LGBT+ reprezentaciju u serijama savremene prestižne televizije.\nREFRESH YOUR STYLE by SRĐAN ŠVELJO\nPoznati stilista Srđan Šveljo je tri dana za redom u Prajd Info centru pružao ljudima mogućnost da uz njegovu pomoć i savete poboljšaju svoj stil što je pobudilo posebno interesovanje posetilaca koji su zajedno sa Šveljom još jednom pokazali koliko su moda i LGBT+ zajednica povezani.\nMEĐUNARODNA KONFERENCIJA O PRAVNOM REGULISANJU POLOŽAJA ISTOPOLNIH ZAJEDNICA\nU “Klubu poslanika” na Dedinju održana je konferencija za štampu o pravnom regulisanju položaja istopolnih zajednica na kojoj su govorili Goran Miletić, direktor za evropu “Civil Rights Defenders”, programska kordinatorka organizacije “Labris” Jelena Vasiljević i pomoćnica komisara iz “Office of the Commissioner for the Protection of Equality” Tatjana Jokanović. Konferenciju su započeli sa velikim zahtevom, koji LGBT+ zajednica već dugo čeka – Zakon o regulisanju istopolnih partnerstva. Cilj cele konferencije je bio priča o ovom zakonu, kako se razlikuje od njemu sličnih zakona i kakvo je stanje u drugim državama, koje ga imaju i koje će ga dobiti.\nBELGRADE PRIDE DRAG SHOW\nBelgrade Pride Drag Show u Domu Omladine je okupio sve najpoznatije drag kraljice sa ovih prostora koje su oduševljenoj publici priuštile nesvakidašnju zabavu. Na sceni im se u jednom trenutku pridružila i pevačica Sara Yo što je scenu pretvorilo u pravu žurku, a Dom omladine u noćni klub.


I Twitter u trci za kupovinu aplikacije TikTok - Aktuelnosti US\nU trku za kupovinu američkog tržišta aplikacije za deljenje video sadržaja TikTok uključio se i Twitter, potvrđeno je Rojtersu, ali finansijski stručnjaci sumnjaju da će ta kompanija moći da obezbedi novac za tu akviziciju.\nOni ističu da je malo verovatno da bi Twitter u toj trci mogao da pobedi korporaciju kakva je Microsoft i da sa kineskom kompanijom Bytedance zaključi sporazum do 15. septembra, kada će Tiktoku, po nalogu predsednika SAD Donalda Trampa, biti zabranjen rad u Americi.\nInformaciju da su Twitter i TikTok počeli preliminarne pregovore, ali da Microsoft i dalje ima veće šanse da preuzme američke operacije te aplikacije.\nTržišna vrednost Tvitera je oko 30 milijardi dolara, a otprilike toliko će kompaniji Bytedance morati da se plati za preuzimanje američkog tržišta, što znači da bi Twitter morao da pronađe dodatni novac da bi realizovao tu transakciju.\nSAD: Pandemija i dalje ostavlja bez posla veliki broj ljudi\nTramp je pre nekoliko dana rekao da će podržati napore Majkrosofta da kupi američke operacije Tiktoka, ukoliko vlada SAD bude imala “znatan deo” koristi od toga, ali je ponovio da će od 15. septemba zabraniti tu aplikaciju u Americi ako do tada ne bude završena kupovina.\nMicrosoft je saopštio da je cilj kompanje da do sredine septembra zaključi sporazum sa kineskom kompanijom Bytedance.\nTags: twitterSADMicrosofttik tok\nNeredi na ulicama Čikaga: 13 policajaca povređeno, 2 osobe upucane, više od 100 ljudi uhapšeno (VIDEO)\nOdložen revijalni meč između Majka Tajsona i Roja Džonsa Džuniora


Žoc "vezao" Solunca - Sportske.net\nŽoc "vezao" Solunca\nFenerbahče i grčki reprezentativac su produžili saradnju.\nKostas Slukas je potpisao novi dvogodišnji ugovor sa Fenerom, uz opciju da produžetka na još godinu dana.\n27-godišnji plejmejker je na Bosfor stigao pre dve godine iz Olimpijakosa na insistiranje Željka Obradovića i u prethodne dve sezone sa Fenerbahčeom osvojio dve titule šampiona Turske, jedan turski Kup, Kup predsednika Turske i Evroligu.\nSlukas je jedan od najboljih defanzivaca na svojoj poziciji u Evropi, poseduje solidan šut za tri poena i vrlo dobro "vrti pik" sa visokim igračima. Ukratko, igrač kao stvoren za 'Žoca', stoga i ne čudi što ga je najtrofejniji trener Evrope vezao uz sebe sada kada je u najboljih godinama.\nOsim reprezentativca Grčke, novi ugovor sa Fenerom potpisao je i epizodista Bariš Hersek.\n— Fenerbahçe Basketbol (@FBBasketbol) June 23, 2017\nNada za Zvezdu, Španci ostali bez bitnog igrača


KamerMaker će 3D štampati kuće u Amsterdamu do kraja ove godine - Gradjevinarstvo.rs\n26.03.2013. | Gizmag\nSada je već pitanje vremena kada ćemo vas izvestiti o završetku prve 3D štampane kuće na svetu, ili bar o nečemu što navodno ima takvu namenu. Amsterdamski biro DUS Architecrs je najnovija kompanija koja se uhvatila u koštac sa novom tehnologijom razvitkom sopstvenog 3D štampača, visokog šest metara i nazvanog KamerMaker (bukvalno, Graditelj soba), sa namerom da 3D odštampa kuću pre kraja ove godine.\nNamera je da KamerMaker odštampa komponente kuće na licu mesta. Mašina može štampati komponente, izrađene od polipropilena, do 2,2 sa 2,2 sa 3,5 metara u veličini. Postoji nada da će KamerMaker u budućnosti moći da štampa predmete od reciklirane plastike.\nBiro DUS Architects je najavio da će započeti izgradnju 3D štampane kanalske kuće u narednim mesecima, a da se završetak te kuće očekuje do kraja godine. U početku, komponente su štampane i testirane u razmeri 1:20 korišćenjem Ultimaker 3D štampača. DUS Architects kaže da je njegov štampač KamerMaker u suštini veća verzija štampača Ultimaker, sa kojim će se štampati 1:1 verzije komponenti za izgradnju.\nČelnici biroa DUS Architects opisuju 3D štampanje kao „novi zanat“, za koji se kompanija nada da će negovati lokalnu proizvodnju bez potrebe za masovnom proizvodnjom. „Mi verujemo u značaj projektovanja u javnom domenu, a danas to podrazumeva podjednako i fizički svet i virtuelni svet“, rekli su iz biroa DUS. „KamerMaker omogućava jedinstvenu arhitekturu po meri, sa manje troškova, manje resursa, manje otpadnog materijala, manje građevinskog transporta, itd.“\nDUS Architects je izabrao kanalsku kuću kao simbol Amsterdama. Namera je da prvoizgrađena soba bude izložbeni prostor gde će posetioci moći da dođu da vide 3D štampanje u akciji, donekle spajajući koncepte izgradnje i izložbe.\nBiro DUS Architects se nada da će završiti 3D štampanu kuću u Amsterdamu na jesen. Kompanija se na ovaj način pridružuje biroima Softkill Design i Universe Architecture (o kojima smo već pisali) u njihovim težnjama da odštampa kuću. Biro Softkill se nada da će njihova ProtoHouse 2.0 biti završena do trećeg kvartala ove godine. Trga je počela!


VRIJEME PROLAZI ZAPISANO OSTAJE RAZNOVRSNO Raznovrsno NOSTALGIJA\nUSKRŠNJA PIRIZIJADA U KOPRIVNI / MALA RIJEKA\nNa dan Vaskrsa u Koprivni tačnije Mala Rijeka na palučku Brane Petrovića a nedaleko od kuće Spasoja Todorovića(Džabe) održana je Uskršnja pirizijada, stara igra, piriz-pala, koju su organizovali naši Koprivljani na čelu već pokazanog i dokazanog aktiviste iz Ciriha Slavka Damljanovića i grupe istomišljenika iz Male Rijeke.\nOvo je stara igra koja se obično igrala u neka stara dobra vremena, koju su naj češće igrali čobani čuvajući stoku čega se rado i ja prisjetim dok sam kao dječak čuvao stoku na Lazićki kod Krečana.\nDobro je da još ima ljudi poput Damljanovića i ostalih koji ovu staru igru žele da istrgnu od zaborava i očuvaju u tradiciji organizujući se svake godine na dan Vaskrsa i iz godine u godinu omasovljavaju ovo plemenito druženje.\nTako je bilo i ove Uskršnje nedjelje kada se na palučku Petrovića okupilo nešto više od šezdesetak Koprivljana družeći se uz dobru šljivu, pečene piliće, podijeljeni u dvije grupe odpočela je stara sada već tradicionalna igra piriza. Bilo je to takmičenje u dokazivanju vještine igre, uz pjesmu, šalu dobrih drugara a nije izostala ni nagrada za naj bolju ekipu ili pojedinca jer nedaleko od terena za igru vrtilo se jagnje i prase na ražnju za pobjednika.\nNa kraju u predvečerje sabrali su se rezultati takmičenja uz konstataciju da nema pobijeđenih, svi skupa su pobijedili i tako predvidjene nagrade za pobejdnika skupa na terenu bratski podijelili na trpezi uz druženje do kasno u noć.\nOvo su riječi jednog od učesnika pirizijade našeg zemljaka, izuzetnog i pokretljivog, kome ništa ne može promaći, čovjeka koji je uvijek tu kada treba pomoći za Koprivnu a svakako i očuvanju ovakvih vrijednosti kao što je ova igra piriz-pala, riječi Svete Krstića-Taraka.\nOstaje da ovim plemenitim momcima na čelu sa Damljanovićem kažemo ,,svaka čast momci,, i da dogodine svi mi koji nismo bili u mogućnosti da prisustvujemo ovaj put, pridružimo se i sami osjetimo tu draž Uskršnje pirizijade...\nPoklon ideje: Novo i Momir\nSlika iz 1978 god.


ŽRS - Radionica Prijedor\nRaspolaže modernizovanom opremom za ispitivanje odbojno-vlačne naprave i elemenata kočionog sistema. U sastavu radionicenalazi se modernizovana mašinska oprema za obradu svih vrsta profila točkova željezničkih vozila. Tehnološki proces investicionog održavanja u ovoj radionici obavlja se po najvišim standardima TSI normi kao i internih uputstava i pravilnikaŽRS. Tehnološki proces investicionog održavanja teretnih vagona uslovljen je mehaničkim procesom skidanja korozije sa oplate kola (pjeskarenje). Radionica raspolaže zasebnom tehnološkom cjelinom za obradu i navlačenje svih tipova točkova naosovine željezničkih vozila.\nRadionica Prijedor posjeduje sertifikat ISO 9001:2000.


S obzirom na to da je Fondacija „Podrži život“ 17.09.2018. godine izdala Saopštenje o trenutnim sredstvima kojima raspolaže na računu, želimo da vas izvestimo da smo izvršili uplate za sledeću decu:\nFilipa Rikića (5), tumor na mozgu, 102.300,00 EUR (preostali iznos novca uplaćen je od strane druge Fondacije)\nPetru Zarbool (7), cerebralna paraliza, 3.629,00 EUR\nSlobodu Ćuković (8), cerebralna paraliza, 297.600,00 RSD\nMartina Pošu (16), hidrocefalus, epilepsija, hipertenzija, 143.400,00 RSD\nMihajla Grbića (10), cerebralna paraliza, 180.000,00 RSD\nAndriju Jankovića (12), cerebralna paraliza, 8.000,00 EUR\n– Lečenje Anđele Janković je podeljeno u dvanaest etapa. Fondacija je finansirala četiri dosadašnje etape, a preostalih osam će finansirati po ispostavljanju faktura.\n– Tokom trajanja humanitarne akcije za Petru Petrović, njena porodica je donela odluku o promeni klinike u kojoj se ona leči, o čemu nije blagovremeno informisala Fondaciju. Usled toga, apel za pomoć Petri je ostao još uvek aktuelan. U komunikaciji sa roditeljima, Fondacija je preuzela na sebe obavezu da snosi sve eventualne troškove oko njenog budućeg lečenja, kao i troškove smeštaja i prevoza, ukoliko za time bude bilo potrebe.\nKako je u prethodnom periodu Fondacija prikupila veliki broj donacija, Upravni odbor Fondacije je 18.09.2018. godine, doneo odluku da se pokrenu tri nove humanitarne akcije i da se odmah izvrši uplata za njihovo lečenje, shodno priloženim fakturama i lekarskoj dokumentaciji.\nTokom jučerašnjeg dana (19.09.2018. godine), sa velikim zadovoljstvom vas obaveštavamo da je Fondacija uplatila sredstva za sledeću decu:\nPozivamo sve roditelje, čija deca imaju potrebu za lečenjem, da nam se obrate na e-mail: sekretar@podrzizivot.com i da nam dostave molbu, kompletnu lekarsku dokumentaciju deteta i predračun iz ustanove u kojoj je lečenje planirano.